Sikap Malas Membuang Sampah Telah Wujud 3,500 Tahun Dahulu Dan Ini Adalah Buktinya

Sejak beberapa akhir ini, telah dipertontonkan kepada dunia usaha beberapa aktivis dunia untuk mengetengahkan isu perubahan iklim serta budaya pengurusan sampah yang tidak teratur.

Melalui laporan kami terdahulu pernah memaparkan bagaimana sikap malas manusia dengan membuang sampah di sungai.

Beberapa bulan lalu juga telah wujud satu perkuburan bagi mengingati mereka yang mati disebabkan plastik.

Terbaru, British Museum mengumpulkan sampah berusia ribuan tahun untuk memberi kesedaran kepada masyarakat semasa.

Antara sampah tersebut adalah sebuah cawan pakai buang yang dipamerkan dalam The Asahi Shimbun Displays Disposable? Rubbish and Us.

Apa yang jelas, mesej yang cuba dibawa oleh British Museum adalah betapa manusia sudah tidak mempedulikan dunia dan budaya malas membuang sampah ini telah wujud sejak zaman dahulu kala lagi.

Cawan yang dibuat daripada tanah liat yang berusia 3,500 tahun ini berasal dari peradaban Minoa. Para pengkaji menemukan sisa anggur di bahagian dalam cawan tersebut dan mereka menyamakan budaya ini dengan cawan plastik yang sering kita guna sekarang.

Para pengkaji menyifatkan bahawa cawan tanah liat ini dipakai hanya sekali kerana hampir ribuan cawan sama ditemukan oleh pihak British Museum.

Terdapat persamaan antara cawan zaman dahulu dan cawan zaman sekarang – kedua-duanya adalah sampah pakai buang yang menunjukkan budaya orang zaman dahulu sama seperti masyarakat moden sekarang. Kedua-duanya malas untuk membuang sampah dan menghapuskan sampah mereka.

Pihak British Museum menyatakan bahawa mereka bukanlah bermaksud untuk membuat para pengunjung ‘rasa bersalah’ ke atas semua sampah yang dibuang. Tetapi lebih kepada menekankan kepada realiti bahawa tidak kira pada peradaban mana pun. Isu sampah tetap menjadi isu utama.

Cuma perbezaan dahulu dan sekarang adalah peradaban Minoa tidak mengeluarkan sampah sebanyak mana yang kita hadapi sekarang.

Berikut adalah cerita lain mengenai sampah yang pernah kami tulis. Klik pautan di bawah untuk membaca.

Taman Tasik Titiwangsa Dicemari Sampah Dan Dirosakkan Tidak Sampai 24 Jam Pembukaannya

Robot Bakal Bersihkan Ruang Angkasa Menjelang 2025, Tetapi Bagaimana Sampah Boleh Sampai Ke Sana?

Mudah Tetapi Jijik, Lihat Bagaimana Sistem Pengurusan Sampah Dilakukan Di India


Sikap Memahami Seorang Suami Sewaktu Isterinya Berbuka Puasa Buat Wanita Ini Kagum

Nota Editor: Kisah benar ini telah diceritakan oleh Puan El Ameerah di akaun Facebook beliau. Kami kongsikan semula di sini dengan izin dari penulis. Semoga kisah ini dapat dijadikan teladan untuk pasangan yang telah berumah tangga. Rupanya masih wujud suami begini di zaman serba moden ini. Alhamdulillah.

Semalam saya berbuka di masjid negeri. Ada sepasang suami isteri with their baby dah ready nak berbuka. Once azan, diorang start makan and time tu jugak baby dia start tantrum. Nangis-nangis kuat.

The husband quickly ambik baby tu and try to calm him dengan kunyahkan nasi and suap pada baby tu. The husband tangguh makan and keep suap baby. While her wife is enjoying nasi with ayam percik dengan sangat fokus. Because the husband ask her wife to focus on her meal and don’t worry about the baby. He can handle.

The wife kesian kat husband dia yang serabut dengan baby jerit-jerit. So dia offer nak suap husband dia but the husband refused because he knows his wife love that ayam percik very much. So dia tak nak kacau portion wife dia.

Sampai ke sudah, husband dia urus baby without berbuka dengan proper. Dapatlah dia makan nasi dia 2-3 suap. Itupun sangat laju.

The wife still menikmati ayam percik yang tak habis-habis. Very slow eater.

The husband bangun. After washing hands, he come back to the wife and said “baby yak-yak (poopoo) laaa”. I thought the wife will stop eating and wash the baby, change diaper etc. But the husband yang offer untuk settle it and said “abang pegi cuci baby kejap. Awak makanlah dulu. Tunggu kat sini ye.”

And the wife continue enjoying her ayam percik.

Dasyat. Wujud lagi husband macam ni. Menguruskan anak dan memberi ruang untuk isteri rehat dan makan dengan fokus.

BACA: 5 Petanda Pasangan Sudah Berkahwin Lebih 5 Tahun

BACA juga: Ini Senarai 10 Petanda Yang Menunjukkan Dia Adalah Jodoh Kita.

LIKE dan FOLLOW Vocket di Facebook serta Instagram


Akan Baring Di Hadapan Bangunan FINAS, Sharifah Sakinah Minta Jangan Ganggu Netflix

Baru-baru ini kecoh di media sosial berkenaan Perbadanan Kemajuan Filem Nasional (FINAS) menggesa kerajaan Malaysia untuk menapis content di dalam Netflix. Cadangan yang diumumkan Finas itu membuatkan ramai pengguna setia Netflix bengang.

Terbaharu, pelakon Sharifah Sakinah memohon supaya pihak FINAS tidak menapis kandungan Netflix tersebut di akaun Instagram miliknya.

Menerusi perkongsian beliau, beliau tidak bersetuju dengan cadangan FINAS yang mahu menapis kandungan Netflix kerana menurutnya, ibu bapa boleh mengawal kandungan Netflix itu sendiri supaya kandungan sensitif tidak dapat diakses oleh anak-anak.

Dia turut memuat naik sebuah video tentang cara untuk How-to Parental Control untuk mereka yang ‘noob’ atau tidak tahu cara untuk menetapkan fungsi tersebut di Netflix.

Today, CEO Finas suggest the Government to filter Netfix content which I strongly disagree. Yes some content are not suitable for younger minds but you can use the security PIN feature whatt. For parents who are concerned with this paid internet app, you can set password to avoid kids viewing or simply just don't subscribelahh. Please jangan kacau Netflix. If the government wants to ban or filter Netflix I'm gonna baring depan finas tu dengan kawan2 ramai2. Boleh singgah zoo negara sekali…. Cause it is unfair and inconsistent, what about app like Wechat or Youtube???? To the CEO of Finas, I really miss your old dramas like Cinderella that inspire me to become TV actress. Who can forget the romance scenes and all the pegang2, dancing2 that I watched when I was child on the unfiltered national TV.

A post shared by  Sharifah Sakinah Al-Khaired (@sharifah_sakinah) on Nov 17, 2019 at 5:15am PST

Apa yang menarik perhatian ramai ialah, pelakon tersebut sempat berseloroh akan baring di depan bangunan FINAS bersama rakan-rakannya jika kerajaan menyekat atau menapis kandungan Netflix.

Rata-rata netizen bersetuju dengan kenyataan yang dibuat oleh pelakon sensasi tersebut dan akan menyokong tindakan beliau dalam mempertahankan Netflix.

Sebelum ini, ketua pegawai eksekutif FINAS, Ahmad Idham telah menggesa pihak kerajaan untuk menapis kandungan Netflix. Klik pautan di bawah untuk bacaan lanjut.

Aflix Punca Ahmad Idham Mahu ‘Sekat’ Kandungan Netflix?

5 Langkah Untuk Menyekat Kandungan Netflix Daripada Ditonton Anak-Anak Anda


Sikap Muafakat Yang Ditunjukkan Adik Ini Buat Uncle Cina Bergenang Air Mata

Sikap terpuji yang dimiliki adik ini harus dicontohi oleh setiap rakyat Malaysia apabila beliau membantu uncle Cina yang tersadai di tepi jalan kerana kehabisan minyak kereta.

Dalam satu perkongsian yang dibuat di grup Facebook, seorang bapa berkongsi kisah anaknya yang turun membantu seorang lelaki berbangsa Cina ketika dalam perjalanan pulang menghantar adiknya ke sekolah bersama ibunya.

Menurut bapanya, adik Muhammad Iman Nurhafidz mengajak ibunya untuk membantu lelaki tersebut.

Adik Muhammad Iman menawarkan bantuan tetapi ditolak oleh uncle tersebut pada mulanya.

“Uncle tu jawab takpe-takpe lu pun banyak bz (sibuk) tak dak masa nanti ada org tolong,” kongsinya dalam kiriman tersebut.

Adik itu yang kembali ke keretanya selepas itu bagaimanapun keberatan untuk meninggalkan uncle selepas setiap kereta yang ditahannya tidak berhenti untuk menghulurkan bantuan.

“Jadi untuk kali ini anak saya pon keluar dari kereta terus pergi ke kereta bagitahu tak apa uncle saya tolong, pergi beli minyak dgn ibu saya.. uncle tunggu jer dekat sini,” katanya.

Walaupun Uncle itu mahu memberi upah selepas itu, adik Muhammad Iman bagaimanapun menolak dan memberitahu Uncle tersebut untuk mengisi minyak keretanya.

“Bergenang air mata Uncle tu. Sambil berkata u orang islam yang sangat baik.

“Mahu kasi upah pun tak mahu, mahu kasi duit pun tak mahu, lagi buang masa tolong sama saya,” kata Uncle itu dalam keadaan sebak.

Mengakhiri kiriman tersebut, bapanya memberitahu pengajaran daripada kisah tersebut adalah kita rakyat Malaysia tidak pernah mengajar anak-anak kita untuk bersifat rasict dan sentiasa membantu mereka yang berada dalam kesusahan tanpa mengira bangsa atau kaum.

“Terima kasih anakku Muhammad Iman Nurhafidz. Doakan agar Iman jadi anak yang soleh kaya berjaya dunia akhirat.. Amin,”. katanya dalam kiriman yang turut dikongsi di beberapa grup Facebook.

Generasi muda di negara bukan sahaja baik baik belaka tetapi ada juga yang berbakat sehinggakan boleh melukis pelan untuk renovate rumah sendiri seperti yang pernah kami tulis di bawah sebelum ini.

Persis Arkitek, Kanak-Kanak Ini Kreatif Lukis Lakaran Ubah Suai Rumah Di Usia 12 Tahun

Lelaki Berbangsa Cina Ini Generasi Terakhir Pengukir Batu Nisan Untuk Muslim Di Kuala Selangor

Gadis Ini Kongsi Rahsia Hafal 30 Juzuk Al-Quran Dalam Masa Tidak Sampai Dua Bulan


Sikap Orang Sabah Yang Buat Aku Kagum Dan Rasa Kita Semua Patut Contohi

Sabah adalah model negeri multi racial yang wajib dicontohi oleh semua pihak. Baru-baru ini, aku berpeluang berprogram bersama adik-adik dari MRSM Tun Mohammad Fuad Stephens, Sandakan.

Bilangan mereka lebih kurang 1000 orang. 40% dari mereka beragama Kristian, 60% pula Muslim. Yang beragama Kristian rata-rata dari kaum Kadazan Dusun.

Jujur aku katakan, para pelajar di sini sangatlah menghormati guru dan orang luar yang datang. Cikgu Ahmad, selaku kaunselor sekolah berkongsi, kadang-kadang penat beliau menjawab salam pelajar sepanjang perjalanan.

Ada satu slot, aku minta para pelajar cari BFF yang paling mereka sayangi. Tanpa prejudis, terus saja dicapai tangan sahabat karib mereka. Tak kiralah temannya itu bangsa apa, agama yang dianuti, tidak ada masalah. Berbeza sekali dengan semenanjung, sudahlah pelajar cina duduk dengan cina, india dengan india, melayu pula dengan melayu.

Slot malam pula pelajar perempuan non muslim semuanya memakai baju kurung. Aku tanya mereka, pinjam baju kawan yang Muslim ke. Mereka jawab tidak bah, baju kami ni. Siap ada beberapa pasang lagi tu.

Itu yang perempuan. Yang lelaki pula pakai baju melayu. Jika pelajar lelaki muslim tak pakai songkok dan kopiah, mesti aku tak dapat bezakan yang mana Muslim, yang mana Kristian.

Paling best program di Sabah dan Sarawak adalah, ruang dakwah kau terbuka sangat luas. Kau tak perlu selindung untuk gunakan term agama dalam penyampaian.

Mereka tak pernah berbalah hal kalimah Allah, ucapan Assalammualaikum, Inshaallah, Alhamdulillah, nama para Nabi dan lain-lain. Bila kau sebut jom sama-sama baca Al-Fatihah, pelajar non muslim dah tahu ia doa. Mereka terus genggam tangan dan berdoa mengikut kepercayaan mereka.

Hal seperti ini wajar dicontohi oleh kita semua. Inilah yang patut berlaku di dalam negara berbilang bangsa seperti Malaysia. Jika para pemimpin politik memacu negara tanpa memainkan isu rasis, sentimen agama, kau bangsa pendatang, aku bangsa asal, inshaallah negara akan makin disegani di mata dunia.

Brother Fairuz
MFA Smart Training & Consultancy


Sikap ‘Pengotor’ Pengunjung Perhimpunan RX-Z Members 4.0 Undang Kecaman Netizen

Pada hari Sabtu lalu seramai lebih 30,000 peserta hadir menyertai acara ‘RX-Z Member 4.0 2022′ di Litar Permotoran Terengganu, Kompleks Sukan Gong Badak, selepas hampir dua tahun tidak dapat dianjurkan ekoran pandemik COVID-19.

Kemeriahan acara itu berlangsung bagaimanapun diakhiri dengan ending yang tidak ingin dilihat oleh orang ramai — sampah berselerakan di merata-rata tempat sekitar lokasi acara tersebut berlangsung.

Dalam beberapa gambar yang dikongsikan oleh Bernama, kelihatan sampah-sarap seperti bekas plastik, botol air, tin, kertas dan tisu. Sampah-sarap itu dibiarkan berselerakan di atas lantai, tempat duduk pengunjung dan kawasan berumpur di tepi jalan.

Perkongsian gambar-gambar itu membuatkan netizen berasa jelek kerana walaupun acara itu ‘berjaya’ dengan penuh gah sekali apabila ramai pengunjung sanggup menempuh perjalanan jauh untuk menuju ke lokasi, namun langsung tidak mampu menjaga kebersihan kawasan setempat.

Ramai yang berpendapat ini perkara biasa terjadi setiap kali mana-mana acara keramaian  berlangsung, lebih-lebih lagi di kawasan outdoor, jadi pihak pengajur perlu membersihkannya selepas acara tamat.

Bagaimanapun, lebih ramai tidak bersetuju kerana sepatutnya pengunjung sendiri perlu ada kesedaran sivik untuk menjaga kebersihan di tempat awam dan memudahkan para pekerja kebersihan membuat kerja-kerja mereka.

Warganet turut berharap agar pada masa akan datang pihak penganjur dapat sentiasa memberi peringatan kepada para pengunjung agar sentiasa menjaga kebersihan dan pada masa menyediakan sejumlah tong sampah yang mencukupi.

Ini merupakan kali ke-4 himpunan motosikal Yamaha RX-Z terbesar di Malaysia setelah kali pertama diadakan bermula tahun 2017 dan kali terakhir pada 2019.

Acara kali ini turut dihadiri oleh Perdana Menteri, Datuk Seri Ismail Sabri Yaakob yang turut menyatakan hasrat kerajaan mahu membina litar khusus bagi perlumbaan drag di setiap negeri dalam usaha memperkasakan program pembangunan sukan permotoran dalam negara.

Klik pautan-pautan di bawah untuk baca lagi beberapa artikel yang menjadi pilihan pembaca The Vocket pada minggu lalu.

Kecewa Rakan ‘Hijack’ Majlis Hari Lahir, Luahan Hati Gadis Ini Raih Perhatian Netizen

‘You Berjaya Apa?’ – Sifu Pemasaran ‘Koyak’ Selepas Ditanya Soal Kejayaan Bisnes Terdahulu

Siap Penumpang Penuh, Bekas Pemandu ‘Rally’ Lenjan Pula Perodua Alza 2022 Naik Genting Highlands


Pendedahan Sikap Pengusaha Kantin Ini Boleh Buat Ibu Bapa Mahu Anak Bawa Bekal Ke Sekolah

Nota Editor : Artikel ini asalnya diterbitkan di fb wall Al Irfan Jani, seorang usahawan dan juga penulis di SaleStory-Teller. Kami menerbitkan semula di The Vocket dengan keizinan beliau. Semoga anda mendapat manfaat dari tulisan beliau di bawah.

Pagi tadi dibincangkan di dalam televisi, betapa bobroknya sesetengah pengusaha kantin di sekolah menganiaya kanak-kanak naif. Bayangkan anak-anak darjah 1, berwajah polos, suci, alami perkara-perkara di bawah :

Murid yang dah bayar dengan duit besar, tapi tidak kembalikan duit baki. Murid berlalu pergi tanpa diberitahu. Dua-dua pihak rasa tidak bersalah.

Apabila murid bertanya harga, pelayan memberitahu, “Dua, seringgit,” sedangkan boleh diberitahu harga seunit “Satu, lima puluh sen.” Yang kasihannya, anak ini beli saja dua unit, sedangkan dia cuma perlukan satu.

Harga secawan (saiz kanak-kanak) air minuman sirap penuh adalah RM1, hampir menyamai harga segelas di luar untuk dewasa. Ini lagi sedih, anak ini cuma ada 50 sen di tangan. Maka, dapatlah dia separuh cawan.

Tidak boleh saya bayangkan betapa tergamaknya anak-anak tidak berdosa diperdayakan. Walaupun diketahui syarat sah pihak jualbeli haruslah mumayz/baligh, namun situasi begini amat menyedihkan.

Satu lagi kes, bila ramai murid beratur ambil makanan, sampai di hujung barisan, ada makanan yang habis. Ada kes lain, bila dah bunyi loceng, anak ini tak jadi makan. Ditinggalkan begitu saja, terus masuk kelas kelaparan. Sedih lagi.

Wahai ibu bapa, kita sajalah penyelamatnya. Mari kita budayakan semula amalan bekal makanan. Jika satu Malaysia ibu bapa sediakan bekal, alamat pengusaha kantin pun kena fikir cara lain untuk cari makan.

Ada sesetengah pengusaha yang melarang anak yang bawa bekal makan di kantin. Abaikan saja undang-undang ini. Bawah pokok pun tak mengapa. Kenangan terindah.

Anak-anak yatim lagi macam mana? Hai sayunya hati.

Cerita pasal makan ni, semua orang boleh sentap. Kita mak-mak ayah-ayah ni makan sedap waktu tengahari, anak kita makan apa di sana?


‘Sila Cakap Baik-Baik Dengan Orang Kaya, Kamu Tu Gadis Miskin’ – Wanita Hina Polis Bantuan Didenda RM9,300

Dua wanita Singapura yang mengejek dan menghina dua pegawai polis bantuan wanita yang menjalankan kerja penguatkuasaan untuk Agensi Alam Sekitar Nasional telah pun ditahan dan didenda sebanyak $ 3,000 (RM9,300) pada hari Rabu, lapor Straits Times. Koh Lee Yen, 50, dan Chee Kam Fah, 49, kedua-duanya mengaku bersalah atas tuduhan masing-masing menggunakan ayat menghina terhadap penjawat awam di bawah Akta Perlindungan Daripada Gangguan.

Menurut laporan Asia One, Pegawai polis yang berusia 22 tahun dan seorang lagi rakannya ketika itu sedang menuju ke Koh dan Chee, yang berada di luar kawasan merokok Lucky Plaza Shopping Centre pada 21 September yang lalu. Pegawai polis terbabit memberitahu kedua-duanya bahawa dia akan memberikan mereka saman atas kesalahan merokok dan meminta maklumat diri mereka.

Ketika mangsa memasukkan butir-butirnya ke dalam peranti elektronik, kedua-dua wanita itu mengejek dan menghina beliau; ”Wanita yang sangat gila ah kamu”; “You diam dan minta IC”; “Kamu akan miskin selamanya, tahu atau tidak?”; “Gadis gila, lebih baik kamu balik dan peluk bantal dan menangis, gaji kamu sikit, tidak mampu membeli bantal untuk saya ah saya katakan, bodoh”; “Mo ga gau” yang bermaksud “Tidak ada asuhan” dalam bahasa Kanton; dan “Shen jing bing” yang bermaksud “Gila” dalam bahasa Mandarin.

Sementara itu, Chee memberitahu polis itu perkara berikut; “Gaji anda berapa, seribu hanya satu bulan saya kira”; “Gila”; “Sila cakap dengan orang kaya baik-baik, kamu itu gadis miskin.” Chee juga bertindak mengeluarkan wang kertas $ 1,000 dan melambaikannya di wajah pegawai tersebut sementara Koh memberitahu mangsa, “Kamu seharusnya diam dan mengambil wangnya.”

Menurut Today Online, Pegawai Pendakwa Negeri Nasri Haron meminta denda antara S $ 3,000 hingga S $ 4,000 untuk setiap wanita. Dia mengatakan kepada mahkamah bahawa penyalahgunaan kata-kata itu “diperkira dan dihitung untuk menghina dan merendahkan mangsa”, yang hanya melakukan tugasnya.

Kedua-dua wanita itu, yang tidak mempunyai peguam, mengatakan bahawa mereka mengalami tekanan pada masa itu. Chee berkata melalui seorang jurubahasa bahawa pegawai polis itu “tiba-tiba berjalan ke arah saya, jadi pada waktu itu, fikiran saya tidak mampu menyesuaikan diri dengan keadaan semasa.”

Ketika Hakim Jasbendar Kaur menyoal Koh mengapa rakannya mengeluarkan wang kertas bernilai $ 1,000, Koh mengatakan bahawa dia menyangka mereka mampu membayar saman ketika itu juga. Dia mendakwa bahawa dia pernah ditangkap membuang rokok dan membayar denda $ 300 pada masa itu juga.

Gelagat wanita itu dirakam pada kamera yang dipakai di tubuh pegawai polis. Hakim mengatakan kepada mereka bahawa tekanan perasaan bukanlah alasan dan tiket untuk mereka menghina seseorang.

Apa yang kita boleh belajar daripada polisi perumahan Singapura? Untuk mengetahui lebih lanjut, sila klik pautan di bawah.

Apa Yang Kita Boleh Belajar Daripada Polisi Perumahan Singapura

Tidak Mahu ‘Ponteng’ Sekolah, Pelajar Malaysia Terpaksa Tinggal Seorang Diri Di Singapura

Benarkah Singapura Negara Paling ‘Perfect’ Di Dunia?


Sila Kembali Bekerja Di Pejabat Atau Letak Jawatan, Kata Elon Musk Kepada Pekerja Tesla

Ketua Eksekutif Tesla Inc Elon Musk telah meminta pekerja untuk kembali bekerja di pejabat atau letak jawatan jika gagal berbuat demikian, lapor e-mel yang dihantar kepada pekerja seperti yang dilaporkan oleh Reuters.

“Semua orang di Tesla dikehendaki menghabiskan sekurang-kurangnya 40 jam di pejabat setiap minggu,” tulis Musk dalam e-mel yang dihantar pada malam Selasa. “Jika anda tidak hadir, kami akan menganggap anda telah meletak jawatan.”

“Semakin anda senior, semakin perlu kehadiran anda,” tulis Musk. “Itulah sebabnya saya tinggal di kilang – supaya mereka yang berada di pejabat dapat melihat saya bekerja bersama mereka. Jika saya tidak melakukannya, Tesla lama dahulu sudah muflis.”

— Internal Tech Emails (@TechEmails) June 1, 2022

Dua sumber mengesahkan ketulenan e-mel yang disemak oleh Reuters. Sehingga kini pihak pengurusan Tesla tidak menjawab permintaan media untuk mendapatkan komen.

Firma teknologi di Silicon Valley sebelum ini difahamkan tidak mewajibkan pekerja untuk kembali ke pejabat, ia adalah sebahagian daripada tindakan untuk mengurangkan wabak COVID-19 di sana.

Tesla telah memindahkan ibu pejabatnya ke Austin, Texas, tetapi mempunyai pangkalan kejuruteraan dan salah satu kilangnya di kawasan Teluk San Francisco.

“Sudah tentu ada syarikat yang tidak memerlukan ini, tetapi bila kali terakhir mereka menghantar produk baru yang hebat? Sudah agak lama,” tulis Musk dalam e-mel.

“Tesla telah dan akan mencipta dan sebenarnya mengeluarkan produk yang paling menarik dan bermakna daripada mana-mana syarikat di dunia.”

Salah seorang pengguna Twitter turut menyiarkan satu lagi e-mel yang dihantar oleh Musk kepada eksekutif meminta mereka bekerja di pejabat sekurang-kurangnya 40 jam seminggu atau “berhenti dari Tesla.”

Sebagai tindak balas kepada ciapan ini, Musk yang telah mengambil alih Twitter Inc dalam perjanjian $44 bilion, berkata, “Mereka harus berpura-pura bekerja di tempat lain.”

Beberapa pekerja Tesla menyatakan rasa tidak senang dengan arahan terbaharu ini.

“Jika terdapat penghijrahan beramai-ramai, bagaimana Tesla akan menyelesaikan projek? Saya tidak fikir pelabur akan gembira mengenainya,” tulis seorang pekerja Tesla.

“Menunggu dia [Musk] berundur dengan cepat,” kata pekerja lain.

Kumpulan advokasi pekerja yang berpangkalan di California turut menyelar arahan kembali ke pejabat yang dibuat oleh Tesla.

“Majikan termasuk kerajaan negeri mendapati bahawa mewajibkan semua pekerja untuk bekerja di pejabat bakal mendedahkan mereka kepada wabak,” kata Stephen Knight, pengarah eksekutif di Worksafe kepada Reuters.

“Malangnya pengabaian Tesla terhadap keselamatan pekerja direkodkan dengan baik, termasuk penghinaan mereka terhadap jabatan kesihatan awam daerah pada permulaan wabak itu,” tulisnya.

Pada Mei 2020, Musk mengeluarkan arahan agar semua kilang Tesla di Fremont, California dibuka semula. Langkah ini dilihat seolah menentang arahan kerajaan negeri dalam usaha untuk mengekang penyebaran wabak COVID-19.

Tesla sebelum ini melaporkan 440 kes wabak COVID-19 di kilang dari Mei hingga Disember 2020. Tahun lalu, SpaceX pula melaporkan 132 kes COVID-19 di ibu pejabatnya di bandar Hawthorne di kawasan Los Angeles, menurut data daerah.

Musk sebelum ini turut mengabaikan risiko COVID-19, dengan mengatakan “panik coronavirus adalah bodoh” dan kanak-kanak “pada asasnya kebal” kepada wabak. Selepas mengeluarkan kata-kata tersebut, Musk kemudiannya dijangkiti COVID-19 sebanyak dua kali.

Elon Musk disahkan positif dan negatif COVID-19 pada hari yang sama. Rujuk pautan di bawah untuk membaca.

Elon Musk Disahkan Positif Dan Negatif COVID-19 Pada Hari Yang Sama

‘Populariti Adalah Satu Ketagihan’ – Komen Elon Musk Mengenai Kes Johnny Depp Dan Amber Heard

Elon Musk Sedia Terima Pekerja Tanpa Pendidikan Tinggi Bekerja Di Tesla


Sila Minta Maaf Kepada Umat Islam Malaysia Juga, Kata Mufti Perlis Kepada DAP

Mufti Perlis Datuk Mohd Asri Zainul Abidin meminta DAP untuk mengemukakan permohonan maaf kepada masyarakat Islam di negara ini. Dalam catatan Facebook yang dimuat naik hari ini, Asri berkata, DAP perlu berbuat demikian bagi meredakan ketegangan.

Asri berkata, DAP perlu membuat permohonan maaf setelah menjadi sebahagian daripada kerajaan baharu. Kegagalan berbuat demikian akan menyebabkan umat Islam beranggapan bahawa mereka masih membawa identiti yang sama.

“Memandangkan DAP bersama kerajaan baharu ini, saya mencadangkan mereka juga memohon maaf kepada masyarakat muslim juga Melayu negara ini seperti yang mereka telah lakukan permohonan maaf kepada GPS di Sarawak.

Ini diharapkan dapat meredakan perasan masyarakat majoriti negara ini dan memulakan azam yang lebih baik dengan menjaga sensitiviti Umat Islam dan Masyarakat Melayu negara ini. Jika DAP enggan, mereka kelihatan sama sahaja dengan identiti DAP yang Umat Islam resah dan tolak sebelum ini,” katanya di laman Facebook.

Dalam catatan tersebut, mufti Perlis itu turut mengucapkan tahniah kepada Perdana Menteri Dato’ Seri Anwar Ibrahim.

Semalam, Setiausaha Agung DAP Anthony Loke memohon maaf bagi pihak parti itu kepada Sarawak dan Persatuan Parti Sarawak (GPS) atas kenyataan yang telah menyinggung perasaan mereka sebelum ini.

Bekas menteri kewangan, Lim Guan Eng kemudiannya turut membuat permohonan maaf kepada rakyat Sarawak sejurus selepas itu.

Sebagai balasan, pengerusi GPS Abang Johari Openg menerima permohonan maaf mereka dan berkata parti itu akan menjadi sebahagian daripada kerajaan perpaduan.


‘Sila Mohon Maaf Atau Cari Saya Di Akhirat’ – Zarina Zainuddin Berang Dituduh Bedah Hidung

Baru-baru ini, pelakon Zarina Zainuddin marah apabila netizen menuduhnya membuat pembedahan hidung.

Menurut laporan, difahamkan perubahan hidung pelakon berusia 52 tahun itu mula menjadi perhatian semasa Zarina mempromosikan festival makanan di Singapura, beberapa hari lalu.

Kebanyakkan netizen tertanya-tanya sehingga sanggup menuduh pelakon drama Teduhan Kasih itu membuat pembedahan hidung.

Sementara itu, Zarina berang netizen menuduhnya tanpa usul periksa. Tidak berdiam diri, Zarina tampil menjelaskan perkara tersebut menerusi video pendek di Instagram miliknya.

A post shared by Zarina Zainuddin (@zarinazainuddin_)

Dalam pada itu, dia mengakui telah menjalani pembedahan hidung kerana mempunyai sinus yang teruk serta masalah migrain.

“Sampai satu tahap rasa hendak buka tudung sebab terlalu sakit kepala. Ada masanya sampai rasa hendak menghantuk kepala ke dinding,” ujarnya.

“Saya jumpa doktor dan buat pembedahan untuk mengeluarkan bendalir dibawa mata. Anda boleh nampak kesannya, ingat saya sengaja nak hidung macam ni?,” tambahnya lagi.

Bahkan, dia mengakui hidungnya dulu sudah cantik, oleh kerana sering sakit kepala dan jadi hendak marah sehingga mengganggu kerja, jadi dia terpaksa membuat pembedahan tersebut.

Bukan itu sahaja, dia menegaskan sesiapa yang memfitnahnya segera berjumpa dengannya untuk memohon maaf sebelum meninggal dunia atau terpaksa merangkak mencarinya di akhirat kelak.

Zarina mengatakan dia amat tersinggung dengan individu yang tidak bertanggungjawab menuduhnya sehingga membuatkannya menangis dan sakit kepala.

Tambahnya, bukan dia seorang dalam keluarga mempunyai masalah sinus, malah anak autismnya, Muhammad Raizal Azrai Abu Raihan atau lebih dikenali sebagai Azal juga menghadapi masalah sama.

Selain itu, Zarina meminta netizen mendoakannya, bukan menyakitkan hatinya dengan komen yang ‘pedas’ yang boleh membuat hatinya terluka.


Ini Caranya Jadi Ahli Silap Mata Segera Dengan Smartphone. Sangat Cool!

Pada musim perayaan raya tahun lepas, saya telah membuat satu trik magik yang mudah iaitu dengan menggunakan smart phone dan biskut raya seperti kuih kapit, kereta mainan dan duit syiling.

Whoaa! adalah perkataan yang terkeluar dari mulut kedua-dua anak saya sambil tercengang kerana takjub.

Anda wajib mencuba trik mudah ini, kanak-kanak pasti akan gembira dan akan suruh buat lagi dan lagi.


Silap Pilih Mangsa, Pencuri ‘Lunyai’ Dibelasah Atlet MMA

Beberapa hari yang lalu, seorang lelaki gagal dalam cubaan mencuri telefon dan lebih memilukan, beliau dibelasah dengan teruk oleh mangsa yang merupakan salah seorang atlet mixed martial arts (MMA).

Menurut laporan Daily Mail, atlet sukan tersebut dikenali sebagai Brisa, 20 tahun mengatakan sewaktu kejadian, beliau baru sahaja selesai kerja di Mar Del Plata, Argentina. Selepas disamun, beliau dan rakannya bertindak untuk mengejar lelaki tersebut namun tidak berjaya.

Walaupun begitu, dengan pertolongan umum yang berada di sekitar kawasan tersebut lelaki berkenaan berjaya ditangkap. Selepas telefon pintar milik Brisa berjaya diperoleh, lelaki tersebut dibelasah oleh Brila biarpun beliau cuma berketinggian 145cm.

Di dalam rakaman tersebut, Brisa dilihat menarik rambut pencuri berkenaan dan kepala pencuri berkenaan berlumuran darah. “Carilah pekerjaan! Kamu fikir saya menghabiskan masa bekerja untuk membiarkan kamu mengambil telefon bimbit saya dalam masa tiga saat?” jerit Brisa kepada pencuri tersebut.

Sewaktu ditemu bual di sebuah rancangan televisyen tempatan, Nosotros A La Mañana, Brisa meluahkan rasa marah terhadap tindakan suspek kerana beliau telah menghabiskan masa berbulan-bulan menabung bagi membeli telefon pintar baharu.

“Saya telah menabung selama berbulan-bulan dan menghabiskan masa dengan bekerja sewaktu musim pandemik biarpun gaji dipotong. Disebabkan oleh itu, saya tidak dapat menerima tindakan beliau mengambil telefon pintar hasil titik peluh saya.

“Semoga lelaki tersebut tidak mengulangi perbuatan tersebut. Apapun, saya bangga dengan tindakan saya dan tidak berasa kesal terhadap perkara tersebut,” luah beliau.

Sebelum ini, seorang wanita di Amerika Syarikat ditolak keluar dari bas kerana meludah orang awam tanpa sebab. Klik pada pautan di bawah.

Padah Ludah Orang Awam, Pejuang ‘Anti-Mask’ Ini Ditolak Keluar Bas Hingga Tersungkur

Tampil Mewah Dan Bergaya, Tetapi ‘Kantoi’ Mencuri Baju Bernilai Ribuan Ringgit


10 Senarai Buku Ini Boleh Bantu Para Guru Jadi Lebih Intelek

Salahkah cikgu-cikgu jadi ‘badut’ masa hari guru? Mungkin dah jadi trend saya tengok cikgu-cikgu berebut nak share gambar sekolah mana yang mempunyai tema paling cool kat Malaysia. Semua pakat upload sebab nak dapat banyak likes kat FB.

Saya tak ada masalah langsung dengan trend hari guru tersebut. Janji cikgu-cikgu bahagia. Tapi itulah cikgu-cikgu kita kena ingat, jangan kita asyik nak nampak cool je dimata murid, dalam masa yang sama juga kita kena nampak intelek dimata mereka.

Untuk jadi intelek cikgu-cikgu kenalah membaca, betul tak? Jadi, sempena hari guru baru-baru ini saya ingin berkongsi beberapa buku yang bagus untuk dibaca oleh cikgu-cikgu:

Sebuah buku yang hebat karya Andre Hirata. Pernah diangkat menjadi filem based kepada novel ini. Kemiskinan atau kekurangan infrastruktur bukanlah penghalang kepada proses pembelajaran dan pengajaran.

Banyak benda boleh kita dapat dan belajar melalui buku ini. Versi Bahasa Melayu diterbitkan oleh PTS.

2. Leaving Microsoft To Change The World

Buku ini sangat menginspirasikan saya. Buku ini adalah catatan John Wood yang sanggup meninggalkan jawatan besarnya di Microsoft semata-mata mahu melibatkan diri dengan aktiviti sosial membantu kanak-kanak buta huruf seluruh dunia untuk mendapat pendidikan yang sempurna. Edisi bahasa melayu diterbitkan oleh PTS.

Novel yang sangat power ini adalah karya SN Abdullah Hussain. Guru-guru yang ingin turun ke lapangan masyarakat mesti membaca kisah Haji Mihad ini. Bahkan saya merasakan bahawa buku ini semestinya dibaca oleh semua Muslim di Malaysia.

Novel tebal ini bukan novel cincai kerana ia mengambil masa 3 tahun untuk dihasilkan.

4. Sekolah Bukan Penjara, Universiti Bukan Kilang

Sebuah buku yang menjadikan anda nampak intelek jika anda hadam segala apa yang ada dalam buku ini. Sebuah buku yang kritikal dan bervariasi untuk kita baca. Sebuah adikarya berkualiti ZF Zamir.

Buku ini telah diterjemah lebih daripada 30 bahasa dan jutaan terjual serata dunia. Ditulis oleh Jostin Gaarder, seorang cikgu falsafah di salah sebuah sekolah menengah di Norway. Cubalah baca buku ini.

ITBM ada menterjemah novel ini dengan tajuk ‘Menguak Tingkap Dunia Sophie.’

Buku ini adalah antara buku terbaik Prof. Dr. Hasan Langgulung. Cikgu-cikgu kenal tak dengan nama Prof. Dr. Hasan Langgulung ni?

Beliau adalah antara tokoh pemikir berkaitan pendidikan tersohor di Malaysia dan Indonesia. So, saya kira buku ini pun buku yang wajib jadi play-list bagi setiap yang bergelar guru.

Sebuah buku yang memberi saya inspirasi tentang cara mengenal dan mengajar anak-anak muda dan pelajar. Cer cari buku ini. Dewan Bahasa dan Pustaka(DBP) ada terjemah buku ini rasanya.

Atas cadangan beberapa orang rakan, saya terus pergi cari buku ini. Tak susah mencari buku ini Allahyarham Azizi Haji Abdullah adalah satu nama yang tidak asing dalam dunia penulisan di Malaysia.

Saya membaca sekali lalu dan saya dapati novel ini memberikan persepsi yang sangat luas kepada dunia pendidikan. Saya sarankan cikgu-cikgu pi cari novel ini dan saya rasa di perpustakaan sekolah cikgu mesti ada buku ini.

Terbitan Alaf 21. Saya ingatkan Alaf 21 ni just fokus pada novel cinta je, rupanya saya tersilap.

Sebuah buku yang power dalam memaknakan pendidikan. Penulisnya, Paulo Freire adalah seorang tokoh pendidikan terkenal seantero dunia.

Beliau ada seorang doktor falsafah dalam bidang falsafah dan berpengalaman mengajar di beberapa universiti tersohor di dunia. Karya ini mengajar tentang ertikata pendidikan yang sebenar iaitu ‘memanusiakan’ manusia.

Nanti mesti ada orang yang komen, ‘Al-Quran mana, Al-Quran?’ So, saya tulis siap-siap.


Selepas Memberi $100, Lelaki Ini Merakam Pergerakan Seorang Gelandangan Secara Rahsia..

Youtuber Josh Paler Lin mahu melihat apa sebenar yang berlaku seandainya beliau memberi $100 kepada gelandangan yang sedang lapar. Untuk mendapatkan jawapan, Josh mendekati seorang lelaki gelandangan di Los Angeles dan memberi lelaki itu $100. Kemudian, beliau mengekori lelaki gelandangan ini secara rahsia untuk mengetahui bagaimana lelaki itu membelanjakan wang yang diberi. Apa yang beliau lihat selepas itu sangat mengejutkan dan mungkin mengubah cara anda melihat gelandangan.

Lelaki gelandangan itu, Thomas berhenti kerja untuk menjaga ibu bapa yang sedang sakit. Tidak lama selepas itu, beliau kehilangan ibu bapanya akibat kanser dan kegagalan buah pinggang untuk berfungsi. Bagai jatuh ditimpa tangga, Thomas turut kehilangan rumah ibu bapanya dan tiada pekerjaan. Walaupun Thomas tidak memiliki apa apa, beliau masih mampu menolong orang lain apabila beliau menerima sesuatu.

Josh turut melancarkan kempen mengumpul dana awam untuk membantu Thomas di laman web IndieGoGo selepas videonya menjadi viral. Sehingga kini kempen tersebut berjaya mengumpul $27,000.


‘Akan Sembuh Jika Tinggalkan Dunia Radio’ – DJ Lin Dedah Penyakit ‘Misteri’ Yang Dihadapi

Penyampai radio Suria FM, DJ Lin mendedahkan bahawa dirinya kehilangan suara dan berdepan masalah kesihatan sehingga ke hari ini sejak memenangi trofi Penyampai Radio Wanita Popular di Anugerah Bintang Popular BH pada 2016.

Menurut laporan, pada mulanya dia tidak mahu mengaitkan penyakit dihidapi dengan unsur mistik tetapi kesengsaraan yang dihadapi tidak tertanggung dan memaksanya mencuba cara rawatan Islam atas saranan keluarga, rakan-rakan serta peminat.

“Saya pernah ke Singapura untuk bertemu seorang mufti bagi mengenal pasti penyakit yang saya alami. Sebelum bertemu dengan mufti berkenaan, saya sebenarnya sudah berjumpa dengan ramai perawat.

“Kata mufti itu, kalau ikutkan keadaan badan saya sudah rosak dan sebenarnya sudah tidak ada lagi di dunia ini. Tapi disebabkan belum ajal dan juga semangat saya yang kuat jadi saya masih bertahan kerana individu itu mahu lihat saya mati.

“Kesemua mereka memberikan gambaran orang yang sama, malah sewaktu sakit teruk sekitar 2021 sehingga dimasukkan ke Unit Rawatan Rapi (ICU) selama sembilan hari, saya mendapat bayangan orang yang sama seperti diberitahu perawat.” ujar DJ Lin.

Sementara itu, mufti dari Singapura itu memberitahu bahawa badannya sudah rosak dan akan sembuh jika dia meninggalkan dunia radio. Akan tetapi, DJ Lin berkata dia akan terus bekerja dan menaikkan lagi nama Suria FM.


Silap ‘Target’ Mangsa Merompak, Perompak Lari Lintang-Pukang Selepas Juruwang Ambil Kayu Besbol

Sudah menjadi tabiat buat para perompak pada waktu malam atau pada awal pagi ketika keadaan sunyi. Kedai runcit yang mempunyai juruwang perempuan turut menjadi antara sasaran para perompak.

Dalam pada itu, lain ceritanya pada kali ini apabila para perompak dilihat ‘tersilap langkah’ dengan tindakan yang dilakukan. Menerusi perkongsian TikTok @waiisyg69, dapat dilihat pada awal video dua perompak yang memakai helmet memasuki kedai runcit lalu mahu mendapatkan dua botol Coca-Cola.

Situasi menjadi lebih tegang apabila dua perompak tersebut masing-masing mengeluarkan senjata untuk mengugut juruwang wanita ini menyerahkan segala wang yang ada.

♬ Unstoppable (I put my armor on, show you how strong I am) – Sia

Tindakan yang dilakukan berjaya dipatahkan juruwang wanita ini apabila berjaya mengeluarkan kayu besbol yang bukan sahaja digunakan untuk mempertahankan diri malah untuk meligan mangsa.

Rakaman yang dibuat menerusi CCTV ini turut melihat dua pemuda lelaki memakai helmet ini lari lintang pukang keluar daripada kedua lalu menaiki motosikal untuk beredar dari kawasan tersebut.

Langkah berani yang dilakukan juruwang wanita ini sekaligus membuatkan para netizen berasa kagum serta puas melihatnya. Berikut merupakan respon netizen terhadap aksi berani wanita ini.

Video yang tular ini sekaligus memberi gambaran untuk para juruwang setidaknya menyediakan satu barangan yang boleh dijadikan senjata di samping tidak keseorangan sekiranya menjadi juruwang pada waktu sunyi khususnya buat para wanita.


Silverscape 35F Melaka, Pilihan Tepat Buat Anda Yang Mahukan Suasana ‘Seaview’

Masih pening memikirkan tempat menginap yang kondusif ketika bercuti di Melaka? Bimbang akan layanan dan keselesaan tempat tinggal? Inginkan harga yang berbaloi dan berpatutan dengan suasana sekeliling tempat tinggal ketika melancong ke negeri bersejarah itu?

Kini, Melaka mempunyai banyak tempat penginapan yang sangat selesa dan berpatutan dengan harga yang ditawarkan. Para pelancong boleh memilih dan melihat sendiri suasana yang dinginkan di tempat penginapan pilihan di sekitar kawasan Melaka.

Bagi pelancong yang inginkan privasi dan suasana sekeliling yang aman dengan melihat suasana indah dari pandangan atas langit Silverscape 35F Malacca merupakan pilihan yang tepat buat anda yang menginginkan seaview.

Silverscape 35f merupakan penginapan mewah Seaview yang terbaru dan tertinggi yang berada di tengah-tengah Bandar Melaka. Ia merupakan sebuah rumah yang selesa di mana anda boleh melihat Selat Melaka dari keselesaan balkoni lantai yang disediakan.

Silverscape merupakan penginapan yang berkonsepkan studio yang mempunyai 4 katil yang terdiri daripada satu katil queen, satu katil sofa dan dua tilam lantai. Anda boleh datang bersama keluarga mahupun rakan-rakan anda untuk menginap di sini kerana mereka menyediakan banyak tempat dan ruang yang selesa untuk dinikmati.

Silverscape juga dilengkapi dengan kemudahan wifi yang berkelajuan 100Mbps. Selain menyediakan sambungan internet yang berkelajuan tinggi, mereka juga menyediakan sofa yang selesa, meja kerja yang tinggi, dua penghawa dingin dan pancuran mandi dengan tab mandi yang dipanaskan.

Selain daripada kemudahan yang berada di dalam studio tersebut, Silverscape juga dilengkapi dengan infinity pool, bilik wap dan sauna untuk dinikmati dan diluangkan bersama keluarga. Anda juga boleh mencergaskan badan anda dengan bersenam di pusat gym dan gelanggang skuasy yang disediakan di situ. Menarik bukan?

Apa yang menarik lagi, kawasan Silverscape ini mempunyai kemudahan akses ke pawagam terbesar di Melaka dan turut mempunyai skybridge.

Kepada anda yang meminati dan menyukai suasana yang mempunyai pandangan dari sudut ‘Seaview’, Silverscape merupakan pilihan yang tepat untuk didiami di sekitar kawasan Melaka dengan kadar harga yang rendah dan berpatutan iaitu RM89 satu malam. Anda boleh klik di sini untuk menempah.


Simbol Tiga Jari ‘Hunger Games’ Jadi Tanda Rasmi Kumpulan Anti-Vaksin Di Amerika Syarikat

Simbol tiga jari kini telah menjadi tanda gerakan pro-demokrasi di Asia yang menyatukan penunjuk perasaan yang turun berdemo di Hong Kong, Thailand mahupun Myanmar.

Namun bagi orang Amerika Syarikat, simbol tiga jari yang digunakan lebih cenderung dalam membawa dakyah karut iaitu sebagai simbol anti-vaksin – yang kini sudah mula tular di laman TikTok.

Kumpulan anti-vaksin di Amerika Syarikat dalam beberapa hari terakhir telah menggunakan simbol tiga jari ini untuk menentang peraturan pemerintah serta menolak program vaksinasi yang dibuat oleh kerajaan AS.

cringey conservatives took over my sound so let’s get it back :-) #covid #covidvacc

♬ SCREW ANTIVAXXERS AND GET YOUR VACCINE – 😋

Semua video yang dimuat naik di TikTok mempunyai format yang sama, iaitu mereka akan memberi salam tiga jari disertakan dengan sebaris ayat yang menyeru rakyat Amerika yang lain yang masih belum divaksin.

“Salut ini adalah tanda kebebasan, dan berdiri dengan perkara yang anda tidak bersetuju. Ini menunjukkan bahawa kita tidak perlu mengikuti orang lain, “kata Amanda Berry, pembantu perniagaan 34 tahun dari Kentucky kepada VICE World News.

Manakala seorang lagi lelaki, Ryan Bowman berusia 48 tahun dari Ohio berkata kepada media bahawa simbol tiga jari ini merupakan solidariti dengan semua orang yang tidak mempercayai vaksin.

Pada masa ini terdapat lebih dari 12,000 video TikTok yang menggunakan cara ini. Difahamkan mereka telah berjaya mengumpul ramai pengikut yang rata-ratanya adalah ahli anti-vaksin.

Untuk rekod, simbol tiga jari ini pertama kali digunakan oleh penunjuk perasaan pro-demokrasi di Thailand setelah rampasan kuasa pada 2014. Gerakan ini kemudiannya mula merebak ke beberapa negara lain, termasuk Myanmar yang kini sedang berjuang dengan tekanan daripada kudeta sejak 1 Februari yang lalu.

Promosi terbaharu di AS, suntik vaksin COVID-19 dapat percuma ganja. Klik pautan di bawah untuk membaca.

Promosi Terbaharu Di AS, Suntik Vaksin COVID-19 Dapat Percuma Ganja


Kisah Kejatuhan Sime Bank, Kegagalan Berpunca Salah Tadbir Yang Dilupakan Ramai

Rasanya banyak yang ingin dikongsi dalam kes-kes forensik akaun, skandal korporat sama ada tempat mahupun luar negara yang boleh dijadikan pengajaran buat generasi akan datang. Saya akan paparkan semula seringkas mungkin Sime Bank yang dilupai ramai.

Bank ini mungkin sudah dilupai kewujudannya. Pada tahun 1995, Sime Darby adalah salah satu konglomerat korporat terbesar di Malaysia dan masih lagi terbesar ketika ini dengan pasaran modal berbillion.

Sime Darby telah membeli bank United Malayan Banking Corporation yang kemudian dinamakan sebagai Sime Bank. Pada Jun 1997, Sime Bank telah mencatat keuntungan sebelum cukai sebanyak RM449 juta yang mana jumlahnya lebih kurang 27% keuntungan Sime Darby tetapi dibuat dengan kenaikkan nisbah loan-to-deposit ratio melebihi 120%. Bayangkan!

Kejatuhan Sime Bank bermula pada suku tahun pertama 1998 impak daripada deflasi yang berlaku di rantau Asia. Pada ketika itu, Sime Bank adalah bank keenam terbesar di Malaysia.

Bank Negara telah mengumumkan pada Mac 1998 Sime Bank telah mengalami kerugian yang sangat teruk iaitu sebanyak RM1.8 billion pada separuh tahun pertama tahun kewangan December 1997.

Kerugian disumbang oleh provisio yang tinggi untuk non-performing loan (NPL) sebanyak 18% atau lebih kurang RM4 billion daripada jumlah pinjaman. Disebabkan itu, Sime Darby sebagai syarikat induk kerugian RM1.1 billion, kerugian pertama dalam sejarah penubuhan Sime Darby dan menyebabkan harga saham sime darby menjunam teruk.

Pada Oktober 1998, Danaharta mengumumkan pengambilalihan 95% NPL Sime Bank berjumlah RM6 billion. Dalam kes Sime Bank, kegagalan berpunca daripada tadbir urus korporat yang teruk dan strategi mempelbagaikan perniagaan yang buruk atau bad business diversification.

Pertamanya, Sime Bank dikatakan mempunyai sistem pinjaman yang tidak diuruskan dengan baik. Di sana terdapat banyak aktiviti pinjaman berlaku tetapi banyak dipinjamkan kepada spekulator pasaran saham samada melalui bank sendiri atau syarikat broker Sime Securities.

Jumlah pinjaman hampir mencecah RM1.2 bilion daripada jumlah portfolio pinjaman (22%) yang dibenarkan oleh Bank Negara yang melebihi had silling 15%. Sime Securities telah meminjamkan hampir RM1 billion kepada seorang individu dengan niat untuk flagging dan collateral harga saham dari jatuh menjunam.

Bila pasaran saham jatuh menjunam, Pinjaman Sime Bank dan collateral juga terjejas dan kerugian besar. Kelemahan ketara dalam sistem pinjaman Sime Bank disumbang oleh internal control. Proses yang meluluskan pinjaman tersebut dipersoalkan dan dalam kes tertentu ada campur tangan dari individu yang berpengaruh.

Kegagalan Sime Bank juga disumbang oleh pengurusan risiko Sime Bank sendiri. Ini diakui oleh Nik Mohamed Yaacob selaku CEO Sime Bank pada ketika itu yang mana mereka telah memasuki dalam bidang yang bukan perniagaan teras mereka.

Bekas CEO Sime Bank, Datuk Ismail Zakaria didenda RM600,000 kerana meluluskan fasiliti kredit RM175 juta kepada firma pelaburan Everise Capital Sdn Bhd yang mana bukan bidang kuasa beliau untuk meluluskannya pinjaman tersebut.

Akhirnya Sime Darby telah membuat keputusan menutup kerugian tersebut dan menjual Sime Bank kepada RHB bank pada April 1998 seiring dengan usaha bank negara ketika itu dalam menstrukturkan semula sektor perbankan.

Pada minggu lalu, PM telah mengumumkan lanjutan moratorium dan bantuan bank bersasar kepada rakyat Malaysia yang terpilih.

PM Umum Lanjutan Moratorium Dan Bantuan Bank Bersasar Kepada Golongan Memerlukan

Shopee Perkenalkan Kad Kredit Visa Dengan Kerjasama Bersama Maybank


Sime Darby Buka Pusat Kompleks Automotif Bertaraf Dunia Terbesar Di Asia Tenggara

Sime Darby Bhd yang cukup terkenal dengan pemilikan beberapa pusat pameran jenama automotif mewah telah berjaya mencipta satu lagi kejayaan dengan pelancaran Sime Darby Motors City (SDMC).

Pusat kompleks automotif ini dibangunkan di Ara Damansara dengan jumlah pelaburan sebanyak RM570 juta oleh Sime Darby Bhd ini, bakal menjadi sebagai satu pusat rujukan utama untuk sektor automotif negara.

“Sebagai salah satu pemain penting dalam industri automotif, Sime Darby Motors sentiasa komited dan berusaha untuk memberikan perkhidmatan bertaraf dunia kepada pelanggan kami.

“Pelancaran Sime Darby Motors City adalah bukti komitmen berterusan kami,” kata Pengarah Urusan Sime Darby Motors, Andrew Basham semasa pelancaran hari ini.

Manakala Dato’ Jeffri Salim Davidson, Ketua Pegawai Eksekutif Kumpulan Sime Darby Berhad pula menyatakan SMDC mencerminkan hasrat pihak Sime Darby untuk terus menerajui kemajuan dalam sektor automotif.

SDMC memegang rekod sebagai sebuah pusat kompleks automotif terbesar di Malaysia dan Asia Tenggara dengan memiliki pelbagai bilik pameran kereta di atas tanah seluas 8.6 ekar, keluasan keseluruhan 1.3 juta kaki persegi dan mempunyai lapan tingkat.

Kompleks ini menempatkan enam pusat utama yang menampilkan 10 jenama yang diwakili oleh Sime Darby Motors di Malaysia iaitu BMW, Ford, Hyundai, Jaguar, Land Rover, MINI, Motorrad, Porsche dan Volvo.

Lengkap dengan integrasi teknologi terkini, Sime Darby Bhd mahu pelanggan mendapat pengalaman terbaik dengan menyediakan hampir 200 ruang servis, 700 tempat letak kereta pelanggan serta ruang pengecasan kenderaan elektrik (EV) dan ruang pameran yang boleh menempatkan lebih dari 180 kenderaan.

Di samping itu, SDMC mempunyai 60 juruteknik Auto Bavaria untuk BMW, MINI dan Motorrad dan lebih dari 110 juruteknik yang disahkan. Jumlah tersebut terdiri daripada juruteknik memiliki sijil tahap tertinggi seperti Zertifizierter Porsche Techniker Gold Certification yang telah diselaraskan untuk juruteknik Porsche di seluruh dunia.

Manakala juruteknik jenama seperti Ford, Hyundai, Jaguar dan Land Rover juga mempunyai sijil yang disahkan sebagai juruteknik utama terlatih.

Sehingga hari ini, Sime Darby Motors telah berada di sembilan buah pasaran dan wilayah di rantau Asia Pasifik. Pembukaan Sime Darby Motors City menjadikannya sebagai sebuah pusat kompleks automotif terbesar di rantau ini.

Pada akhir bulan Mac lalu, Azmin Ali telah memberi bayangan sebuah kilang kereta jenama kereta mewah bakal dibangunkan di Malaysia.

Azmin Ali Beri Bayangan Kilang Kereta Mewah Bakal Dibangunkan Di Malaysia Tidak Lama Lagi

Porsche Pilih Kulim Untuk Bangunkan Kilang Pemasangan Kereta?


Sime Darby Property Sedia Tawarkan Rumah Tidak Terjual Dengan Harga Lebih Rendah

Sekiranya beberapa tahun lalu, syarikat perumahan rancak menaikkan harga rumah berikutan permintaan yang tinggi, lain ceritanya pada tahun apabila beberapa syarikat telah mula menawarkan rumah pada harga diskaun berikutan jumlah rumah tidak terjual yang kian meningkat.

Dalam usaha untuk mengisi kekosongan rumah tidak terjual dengan lebih cepat, syarikat ini telah mengambil inisiatif untuk menawarkan rumah yang siap dibina dengan harga yang lebih rendah.

Berdasarkan laporan kewangan suku tahun ketiga, Sime Darby Property Sdn Bhd sekadar memperoleh sebanyak RM28.8 juta. Jumlah yang diterima ini ternyata jauh berbeza iaitu 93% lebih rendah berbanding setahun yang lalu dimana syarikat ini memperoleh jumlah keuntungan bersih sebanyak RM421 juta.

Selain jumlah penjualan rumah yang rendah, penurunan keuntungan projek Battersea di London antara yang memberi kesan buat Sime Darby Property Sdn Bhd.

Untuk pengetahuan anda, harga maksimum bagi rumah mampu milik di Malaysia adalah sekitar RM282,000. Ini adalah cadangan Bank Negara Malaysia. Namun begitu, hanya 21% rumah yang dibina pada 2017 adalah rumah berharga RM250,000 ke bawah.

Baca lagi: Apa Sebenarnya Yang Berlaku Mengenai Isu Pemilikan Rumah Di Malaysia


Simon Cowell Tarik Diri Jadi Juri X Factor Israel, Ada Kaitan Dengan Isu Gaza Dan Zionist?

Simon Cowell menarik diri dari X Factor Israel dan tidak akan menjadi juri untuk rancangan terbabit, lapor Jewish News, akhbar Yahudi terbesar di Britan.

Bagaimanapun, dia tidak memberi apa-apa alasan yang jelas mengapa dia menarik diri daripada pertandingan mencari bakat terbabit.

Namun beberapa sumber yang dekat dengan Cowell menyatakan bahawa Simon tidak dapat berada di Israel disebabkan beberapa sebab yang tidak boleh dinyatakan kepada media.

Jurucakap Reshet memberitahu media Britain semalam bahawa Cowell mempunyai alasannya tersendiri dan mengatakan syarikat itu enggan menyatakan sama ada Cowell akan turut serta dalam produksi terbabit.

Dalam masa yang sama, anggota staf Cowell memberitahu media bahawa dia prihatin dengan apa yang terjadi di antara Israel dan Gaza.

Berita Yahudi itu turut memberitahu bahawa tidak ada penjelasan yang jelas adakah penarikan diri Cowell disebabkan konflik yang berlaku di sana.

Bagi pihak penerbit pula, mereka memberi alasan bahawa Cowell mempunyai kebimbangan mengenai kesihatannya dan terkesan dengan jadualnya yang sibuk.

Disahkan keturun diraja Palestin, ayah Bella Hadid dedah pernah dilayan kejam oleh Yahudi Israel. Klik pautan di bawah untuk membaca.

Disahkan Keturunan Diraja Palestin, Ayah Bella Hadid Dedah Pernah Dilayan Kejam Oleh Yahudi Israel

Dengan Teknologi Canggih, Pesawat Pengintip Israel Ada Kemampuan ‘Ganggu’ Malaysia


Simpan Dulu Sebagai Asas Untuk Melabur

1. Simpanlah dulu baru melabur, inilah asas sebagai pelabur.

2. Ada yang nak melabur dalam rumah dan hartanah, suka berjoli harapan melabur boleh musnah.

3. Laburkan duit dulu pada ilmu, belilah buku dan sertai majlis ilmu tanpa jemu.

4. Berbelanja perlu berhemat dan berpada-pada, barulah kekayaan kita boleh berganda.

5. Memanglah menyimpan ini sedikit bosan, dengan menyimpan barulah impian melabur berkesan.

6. Mulakan dengan membuat simpanan, tangguhkan dulu kehendak dan keinginan.

7. Elakkan duit kita daripada bocor, ini boleh jadikan hasrat melabur boleh hancur.

8. Simpan dulu barulah berbelanja, nak melabur perlukan modal tiada siapa yang taja.

9. Simpan duit untuk melabur kemas-kemas, boleh juga buat simpanan dan membeli emas.

10. Berjimat dan kurangkan keinganan untuk bergaya, barulah impian untuk melabur boleh berjaya.

Apabila membicarakan simpan dulu baru labur, ia mengingatkan saya pemandangan sawah padi di Ohiramura.

Secara peribadi saya sukakan ketenangan pemandangan sawah padi seperti ini. Di Ohiramura ini jugalah saya berkenalan dengan seorang lagi usahawan Pakistan yang boleh dikategorikan sebagai ‘Kaya Itu Mulia’.

Perkongsian tersebut pernah viral di laman The Vocket dan boleh dibaca di sini.

Uniknya, tanaman padi di Jepun dilakukan hanya satu kali setahun. Berbanding di tanahair, penanaman padi adalah dua kali setahun.

Berdasarkan maklumat yang diperolehi, tanaman padi di Jepun setahun sekali ini melebihi kecukupan penduduk di Jepun. Oleh demikian, Jepun dikatakan tidak memerlukan untuk mengimport padi.

Apabila melihat sawah padi yang terbentang luas, saya teringat firman Allah s.w.t dalam Surah Yusuf, ayat 47-48 yang bermaksud:

“Hendaklah kamu menanam bersungguh-sungguh tujuh tahun berturut-turut, kemudian apa yang tanam biarkanlah dia pada tangkai-tangkainya; kecuali sedikit daripada bahagian yang kamu jadikan untuk makan. Kemudian akan datang selepas tempoh itu, tujuh tahun kemarau yang besar, yang akan menghabiskan makanan yang kamu sediakan baginya kecuali sedikit daripada apa yang kamu simpan (untuk dijadikan benih).”

Walaupun di dalam surah ini merujuk kepada tanaman gandum bukannya padi. Namun, konsep dan mesej menanam padi sekali setahun untuk kegunaan tahun yang mendatang dilihat hampir sama dalam aplikasi ‘simpan dulu, baru labur’.

Ayat tersebut membawa makna yang mendalam.

Pertama, saya melihat “menanam bersungguh-sungguh” dari aspek perlunya untuk berusaha bersebaiknya dalam kehidupan khususnya mencari rezeki. Tidak kiralah sama ada kita berbisnes ataupun makan gaji.

Ini seiring dengan sabda Rasulullah s.a.w yang bermaksud:

“Sesungguhnya Allah S.W.T menyukai apabila seseorang kamu bekerja dan melakukan pekerjaan itu dengan tekun.” (Riwayat Abu Daud).

Kedua, ayat “kecuali sedikit daripada bahagian yang kamu jadikan untuk makan” juga memberi makna agar perlu kita simpan dulu baru belanja. Ini memberikan kefahaman kepada kita bahawa perlunya untuk diasingkan sebahagian daripada gaji atau pendapatan sebelum berbelanja.

Dicadangkan 10% daripada gaji atau pendapatan bersih kita perlu diasingkan untuk simpanan. Kesilapan yang biasanya berlaku adalah apabila berbelanja dulu dan lihat jika ada lebihan barulah kita membuat simpanan kemudian. Teknik ini sukar dalam mendidik diri untuk konsisten membuat simpanan.

Ketiga, “apa yang tanam biarkanlah dia pada tangkai-tangkainya” merujuk kepada perlunya dibuat pelaburan setelah ada lebihan daripada simpanan yang dibuat.

Istilah ‘tangkai’ bagi saya juga merujuk kepada prinsipal pelaburan. Sebagai contoh, jika kita simpan dan melabur dalam Tabung Haji akan menjadikan simpanan tersebut bertambah setiap tahun. Ini disebabkan hasil penambahan dividen daripada prinsipal pelaburan di awal tahun.

Pelaburan boleh dibuat dengan menukar duit simpanan kita dalam bentuk aset atau komoditi agar duit simpanan tersebut kalis inflasi.

Sebagai perbandingan, duit RM50 yang kita miliki hari ini, pastinya tidak sama nilainya pada tempoh 5 tahun akan datang.

Kita juga boleh menukar simpanan tersebut kepada aset atau komoditi yang lain untuk dijadikan pelaburan seperti membeli hartanah, emas, perak dan sebagainya. Jika kita tidak mahu, setidak-tidaknya bolehlah menyimpan di tempat-tempat yang boleh memberikan pulangan dividen yang lebih baik daripada kadar inflasi tahun semasa. Sebagai contoh, menyimpan di Tabung Haji, ASB ataupun Saham Amanah yang lain.

Walau bagaimanapun, sebelum membuat sebarang pelaburan perlu ada simpanan bagi dana kecemasan. Umumnya, dicadangkan dana kecemasan di antara 3-6 bulan daripada gaji atau pendapatan yang diperolehi setiap bulan. Selebihnya barulah dibuat pelaburan bagi mendapatkan hasil yang lebih baik.

Dana kecemasan ini juga boleh digunakan dalam situasi ‘kemarau’ yang digambarkan dalam ayat tersebut. Boleh jadi situasi ‘kemarau’ dalam keadaan sekarang seperti kehilangan pekerjaan akibat dibuang kerja atau sebagainya. Maka, dana kecemasan inilah yang akan digunakan di kala kita sangat memerlukan.

Begitulah realiti sebenar yang digambarkan dalam konsep pelaburan. Pelabur yang berjaya dalam apa bentuk pelaburan sekalipun dilihat mempunyai disiplin menyimpan yang kuat. Bukan itu sahaja, bahkan mereka mempunyai ilmu untuk meletakkan duit mereka di tempat yang betul bagi memastikan kekayaan yang mereka miliki berganda.

Sebagai contoh, jika kita berupaya melabur dalam pelaburan yang boleh memberikan keuntungan 20-30% setahun sekalipun tidak akan menjadikan kita kaya-raya jika tidak menyimpan. Kemungkinan kekayaan yang dimiliki berkurangan kesan daripada keuntungan pelaburan itu dibiarkan ‘bocor’ begitu sahaja.

Cuba kita perhatikan pelabur hartanah yang berjaya. Apabila mereka menjual hartanah (rumah), hasil yang dimiliki bukannya untuk berjoli sakan. Tetapi, mereka gunakan untuk membeli lagi beberapa buah hartanah lain yang boleh memberikan keuntungan lebih besar pada masa akan datang. Keuntungan yang diperolehi digunakan semula untuk ‘reinvest’, bukan untuk dibelanja.

Oleh itu, langkah betul dan asas utama untuk menjadi pelabur yang berjaya adalah disiplin menyimpan yang mampan. Simpan dulu untuk mendapatkan modal bagi dijadikan pelaburan.

Atas sebab itu saya melihat orang yang tiada keazaman kuat untuk menyimpan, tidak memenuhi syarat utama sebagai pelabur. Usah terpedaya atau terjebak dengan istilah menggunakan pendekatan OPM (use Other People’s Money) jika syarat utama ‘menyimpan’ tidak boleh dipatuhi.

Selalu ingatkan diri, simpanlah dulu baru melabur, inilah asas sebagai pelabur. Berbelanja juga perlu berhemat dan berpada-pada, barulah kekayaan kita boleh berganda.


Simpan Gambar Lama Anda Dalam Format Digital Dengan ‘PhotoScan’

Gambar-gambar ketika anda masih kecil semestinya disimpan kemas dalam album. Sebelum kamera digital, kamera analog adalah gajet untuk merakam sebarang peristiwa atau majlis dan untuk tengok gambar itu, anda kena cucinya terlebih dahulu. Sekarang semuanya sangat mudah. Anda rakam dan terus boleh lihat gambar yang dirakam.

Masa berganti masa. Akhirnya album gambar anda kini disimpan di dalam stor. Kalau anda tidak kemas stor, anda pun tidak mungkin akan mencari kembali kotak yang terkandung gambar-gambar lama anda. Terima kasih kepada Google, Google memperkenalkan PhotoScan, aplikasi untuk anda merakam gambar-gambar lama anda dan menyimpannya secara digital.

PhotoScan adalah scanner yang lebih moden dan sangat mudah untuk digunakan. Kalau anda masih bergantung kepada scanner gambar yang traditional, sekeping gambar sahaja ambil masa yang lama. Jadi dengan aplikasi ini, anda cuma perlu imbas gambar di empat penjuru dan terus gambar itu nanti diabadikan secara digital. Selepas ini tidak perlu susah payah buka album untuk lihat gambar-gambar lama anda.

PhotoScan juga akan membuang segala silauan ketika anda mengimbas gambar dan gambar yang anda imbas akan hampir sama dengan gambar yang sebenar. Cool kan? Anda boleh muat turun aplikasi ini sekarang secara percuma untuk iOS dan Android. Kami sangat teruja dengan aplikasi awesome ini.


Simpan Nasi Lebih 4 Jam Dan Panaskan Semula Boleh Menyebabkan Keracunan Makanan

Sudah menjadi kelaziman orang kita yang menyimpan lebihan lauk atau nasi di dalam peti sejuk dan keesokkan harinya dipanaskan semula untuk dijadikan makanan.

Namun, jika anda membiarkan nasi tersebut berada di dalam suhu bilik melebihi 4 jam dan memanaskan semula nasi tersebut, ianya boleh mengundang risiko keracunan pada makanan tersebut.

Menurut status yang dimuat naik di Twitter oleh KKM Putrajaya, mengatakan bahawa  nasi yang dipanaskan semula boleh menyebabkan keracunan. Ini kerana nasi yang ditinggalkan dalam suhu bilik lebih 4 jam menyebabkan spora yang terdapat pada nasi itu kembali aktif.

Tahukah anda nasi yang dipanaskan semula boleh menyebabkan keracunan makanan.

Ia bukan kerana pemanasan semula nasi itu tapi cara kita menyimpan nasi itu sebelum dipanaskan.

Nasi yang ditinggalkan dlm suhu bilik lebih 4 jam menyebabkan spora yg ada dlm nasi itu aktif semula. pic.twitter.com/zUjtZdxL9L

— KKMPutrajaya (@KKMPutrajaya) December 22, 2019

Ia menyebabkan pembiakan bakteria Bacilus Cereus sehingga menghasilkan toksin beracun. Sebab itu penting untuk orang ramai menitik beratkan penyimpanan makanan.

Makanan yang telah dimasak mesti disimpan dalam peti sejuk dalam bekas yang tertutup.

Tambah kementerian itu lagi, mesej yang disampaikan ini merupakan langkah pencegahan awal yang ditekankan KKM. Beringat sebelum kena.

Dikepilkan beberapa artikel berkaitan nasi yang mungkin menarik minat anda untuk membaca. Klik pautan di bawah untuk bacaan lanjut.

Nasi Dagang Adalah Makanan Yang Dicipta Secara Tidak Sengaja?

Netizen ‘Geli’ Lihat Video Lelaki Ini Makan Nasi Bersama Makanan Kucing

‘Periuk Nasi’ Eksklusif Bertemakan Watak Star Wars Bakal Dilancarkan Disember Ini


Akaun 55 Kekal, KWSP Perkenal Akaun Emas Pula

Inisiatif penambahbaikan skim dan polisi Kumpulan Wang Simpanan Pekerja (KWSP) akan dilakukan mulai 1 Januari 2017. Antaranya, memperkenalkan Akaun Emas sebagai akaun kedua untuk ahli berumur 55 tahun dan ke atas sahaja.

Dalam masa yang sama, KWSP memberi jaminan bahawa tiada perubahan pada akaun simpanan persaraan sedia ada (Akaun 55). Ahli masih boleh pilih buat pengeluaran penuh atau sebahagian apabila mencapai umur 55 tahun.

Akaun Emas ini diperkenalkan sebagai dana persaraan buat ahli dari umur 55 ke 60 tahun yang masih bekerja agar ia memberi manfaat kepada ahli apabila mereka bersara kelak.

Selain itu, KWSP melanjutkan had pengkreditan dividen dari umur 75 tahun sehingga 100 tahun di mana ahli boleh terima dividen dan faedah (compounding effect) apabila mengekalkan sebahagian simpanan dengan KWSP.


‘Simpan Tak Rugi Jual Tak Kaya’, Yamaha 125zr Ini Diiklankan Dengan Harga Mencecah RM95,000

Mulai dilancarkan pada tahun 1998, model motosikal Yamaha 125zr nampaknya masih mempunyai peminatnya yang tersendiri sehingga ke hari ini khususnya buat peminat motosikal enjin dua lejang.

Yamaha 125zr yang hadir dengan beberapa generasi dan edisi ini dilihat mulai menerima peningkatan harga selepas pihak Yamaha mengesahkan untuk tidak lagi mengeluarkan model ini.

Di sebalik peningkatan harganya menerusi permintaan peminat yang masih tinggi, siapa sangka model Yamaha 125zr Movistar baru-baru ini telah diiklankan oleh Zack Bangi menerusi Facebook group Jual Beli Barang Yamaha 125zr Dan RX-Z Malaysia dengan harga mencecah RM95,000.

Mengulas dari segi harga, Difahamkan model edisi ini yang cuma ditawarkan sebanyak 5,000 unit sekaligus membuatkan model ini menjadi rare. Penjual turut sedia menerima pertukaran suka sama suka dengan kereta pacuan roda atau Honda Civic FC di mana penjual sedia menambah sebanyak RM30,000.

Pihak penjual turut memaklumkan sebarang kereta lain khususnya daripada Proton atau Perodua tidak akan dilayan kerana tidak menepati taste.

Iklan beliau seperti yang disangka telah menjemput para netizen untuk memberi respon serta menyoal harga tinggi yang ditawarkan buat model yang didakwa rare berkenaan. Berikut merupakan komen netizen mengenai perkongsian beliau di Facebook.

Melihat kepada respon netizen, masing-masing terkejut serta mempersoal pilihan beliau untuk menjual motosikal Yamaha 125ZR dengan harga yang tinggi. Tidak kurang juga yang mencadangkan agar pembeli mendapatkan model Yamaha R1 atau Ducati Panigale untuk pembelian yang lebih berbaloi.

Untuk pengetahuan, tahun 2020 telah menyaksikan seorang pembeli sanggup mendapatkan model Yamaha 125zr pada harga RM85,000. Klik pautan di bawah untuk mengetahui lebih lanjut.

Selepas RX-Z RM70,000, Giliran Yamaha 125zr Pula Terjual Dengan Harga RM85,000

Peniaga Dakwa Topi Lama Proton Saga Aeroback Ini Terima Tawaran Setinggi RM12,000

Pembelian RX-Z RM100,000 Sekadar Gimik, Tauke Kedai Dedahkan Harga Sebenar Cuma RM45,000


Simpan Wang Berguni-Guni, Warga Emas Ini Panggil 16 Jiran Bantu Kira Bersama

Seperti sedia maklum, menabung merupakan salah satu amalan yang baik serta ia mengajar kita untuk meninggalkan tabiat boros dan suka membazir. Namun, baru-baru ini tular di media sosial mengenai seorang warga emas di Payakumbuh Sumatera Barat dikenali sebagai Biyok, berusia 81 tahun yang dikatakan menyimpan wang yang terlalu banyak di rumahnya.

Difahamkan Biyok hanya bekerja sebagai pencuci pinggan. Namun siapa sangka, dengan hasil gaji pekerjaannya itu, dia mampu menyimpan wang yang diisi ke dalam karung yang terlalu banyak di rumahnya. Tidak cukup tangan dibuatnya, difahamkan Biyok telah memangil seramai 16 orang jiran terdekat untuk turut sama membantunya mengira jumlah sebenar wang tersebut.

Menurut Tribunews, Biyok pada awalnya tinggal bersendirian di rumah dan tidak berkahwin. Disebabkan usianya yang telah uzur dan tidak mampu melakukan kerja rumah, Musleniyetti, ketua kampung Lurah Tigo Koto Diate terpanggil untuk melawat ke kediaman Biyok yang tidak terurus itu setelah didapati terdapat timbunan pakaian hasil sumbangan orang ramai.

Semasa berkemas, paling mengejutkan apabila ketua kampung menemukan banyak karung guni berisikan wang berjumlah antara 100 rupiah (+- RM0.02 sen) sehingga 100,000 rupiah (+- RM28) di dalam rumah Biyok.

Dia kemudiannya memanggil lapan orang setempat untuk membantunya mengira wang milik Biyok itu. Namun, lapan orang sahaja tidak cukup dan kiraan pada hari kedua diteruskan bersama 16 orang.

“Wang tersebut bertaburan di atas lantai serta tersorok di bawah timbunan lipatan kain dan di bawah bantal dan tilam.

“Kami mengira lebih dari 80 juta rupiah (RM23,000) dan ini belum lagi bercampur dengan wang di dalam akaun bank.

Difahamkan ketika ini wang milik Biyok masih belum lagi habis dikira kerana mereka juga mengambil masa yang banyak untuk mengemas serta mengumpul kesemua wang yang berada di dalam rumah itu.

Baca lagi perkongsian daripada kami yang lain menerusi klik pada pautan di bawah.

Pelajar Ini Kongsi Cara Berkesan Menyimpan Wang Lebih RM600 Dalam Masa 3 Bulan

5 Cara Menyimpan Wang Dengan Efektif Dan Mudah Khas Buat Anak Muda


Simpanan Konvensional KWSP Diumumkan Dengan Dividen 6.15% Bagi Tahun 2018

Setelah lama menjadi teka teki dikalangan para pencarum, Kumpulan Wang Simpanan Pekerja (KWSP) pada hari ini telah mengumumkan jumlah dividen bagi tahun 2018.

Berdasarkan pengumuman yang dibuat, jumlah dividen yang diterima buat pencarum simpanan konvensional adalah sebanyak 6.15% manakala simpanan shariah dikredit dengan dividen 5.9%. Berikut merupakan jumlah dividen yang diterima pencarum melalui simpanan konvensional.

Sebagai perbandingan, jumlah dividen KWSP yang diterima pencarum sedikit menurun pada tahun ini. Kenyataan ini turut diulas oleh Pengerusi KWSP, Tan Sri Samsudin Osman dimana penawaran dividen yang sedikit rendah berbanding tahun lalu adalah disebabkan prestasi kurang memberangsangkan untuk sektor telekomunikasi, pembinaan dan minyak dan gas dalam portfolio domestik.

Selain itu, jumlah yang perlu diagihkan untuk setiap 1.00 peratus kadar dividen untuk tahun 2018 adalah lebih tinggi pada tahun 2018 iaitu sebanyak RM7.72 bilion berbanding RM7.02 bilion pada tahun 2017.

Mengulas mengenai prospek pelaburan, Tan Sri Samsudin Osman berkata Ketidaktentuan dalam pasaran global mungkin akan berterusan berikutan perang dagang diantara Amerika Syarikat dan China. Faktor luaran yang lain seperti Brexit, kelembapan pertumbuhan ekonomi global dan kenaikan kadar faedah AS antara yang dijangkakan.

Walaubagaimanapun, KWSP berjaya menawarkan jumlah dividen melebihi kadar inflasi setelah ramai yang menyangka jumlah dividen yang diumumkan pada tahun ini adalah dibawah kadar 6%.


Simpanan Patuh Syariah KWSP Dan Apa Yang Aku Faham Daripada Konsep Ini

Topik yang paling ‘in’ sekarang adalah Skim Simpanan Shariah KWSP.

Kat whatsapp aku penuh cerita ni. Kalau nak ikut, segan jugak nak tulis. Tapi sekadar nak sampaikan hajat kawan-kawan yang dok PM minta pendapat (moga-moga Allah sampaikan pula hajat aku), ini aku share kan setakat yang termampu.

Sebenarnya aku pelik kenapa benda ni jadi isu besar. Aku ingatkan semua orang akan happy dan sokong bila EPF umumkan kita boleh pilih simpanan yang patuh shariah.

Rupanya aku salah. Jadi polemik pulak nak tukar ke tidak.

Bila toleh kiri kanan, macam-macamlah yang orang argue. Dan antara topik yang paling hot adalah bab return.

Semua pakat terbeliak bijik mata bila baca yang shariah ni dividennya ‘tiada kadar minimum’. Pi banding pulak dengan conventional yang ada dividen guarantee ‘tidak kurang 2.5% setahun’.

Jangan la panik. Relax bang. Bawak bertenang.

Macam ni. Kalau ikut Islamic principle, memang tak boleh ada guaranteed return. Alangkan esok pagi pun kita tak boleh gerenti kita hidup lagi, inikan pulak nak gerentikan untung kita pada orang.

Nak senang faham, Islamic concept ni bersifat adil. Kalau untung, kita kongsi sama-sama. Kalau rugi, kena rugi sama-sama jugaklah.

Tak acilah kalau untung, kita nak. Tapi bila rugi, kawan tu kena tanggung sorang-sorang. Kan zalim namanya tu?

Berbalik pada skim simpanan shariah tadi. Ya, betul, ‘theoretically’ memang simpanan kita boleh rugi dan berkurang.

Tapi jangan cepat sangat nak melatah. Yang uruskan duit kita kat KWSP tu bukannya budak baru grad yang pergi pejabat pakai tie ketat-ketat tu. Tak.

Fund manager yang EPF lantik ni semua hebat-hebat dan berpengalaman belaka.

Hang setakat acah-acah baru untung seribu 2 main saham kaunter bawah seringgit tu, tak payah nak berasa terer sangatlah. Fund manager yang uruskan duit kita ni jauh lagi power daripada tu.

Depa ada lah strategi depa sendiri macamana nak invest dan kurangkan kebarangkalian untuk rugi.

Lagipun, awal-awal lagi EPF sendiri dah initiate strategy yang prudent untuk lindungi duit kita. Antaranya asset allocation.

Sebelum tu, untuk yang tak ada background finance/investment, takpa. Rule of thumb investment ni simple je – high risk, high return. Vice versa.

Maknanya, kalau nak return tinggi, kena berani tanggung risiko yang tinggi. Contoh: Main judi. Memang ‘return’ tinggi, tapi risiko nak rugi pun tinggi jugak. Nama pun judi, kan?

Kalau tak berani ambik risiko, kena puas hatilah dengan return yang rendah. Low risk, low return. Contoh: Fixed deposit (FD). Return memang guaranteed. Tapi, rendah lah. Jangan pi komplen pulak.

Ok, bila dah faham konsep risk and return ni, kita tengok balik EPF tadi.

Kalau hangpa pi website EPF, ada kat situ depa bagitau prestasi pelaburan setiap 3 bulan (quarterly). Kalau rajin nak baca annual report pun dipersilakan. Semua ada kat situ. Tinggal nak baca dengan tak nak baca ja.

Kita ambil contoh 1Q16 (Jan-Mar). EPF allocate portion investment yang paling besar sekali (52%) kat dalam fixed income market. Iaitu investment yang rendah risiko. Ha, kan tadi kita takut sangat duit simpanan kita berkurang?

Contoh fixed income instrument ni termasuklah bond kerajaan Malaysia, MGS. Kalau yang Islamic kita panggil GII (Govt Investment Issue).

Ni semua dikira sebagai investment yang berisiko rendah. Dan disebabkan risiko rendah, pulangan pun agak rendah jugaklah.

Tapi nanti kalau dapat return 1-2% saja, kita hingaq pulak kata awat rendah sangat? Ada jugaklah rasa tamak teringin nak return tinggi sikit, kan?

Sebab tu EPF allocate around 41% dalam stock market pulak.

Macam yang kita tau, stock market ni memang boleh offer return yang tinggi. Tapi ingat balik konsep risk and return tadi. Bila return tinggi, maknanya risiko?

So, nampak tak EPF cuba untuk puaskan hati kita yang ‘penakut nak ambil risiko tapi tamak nak return tinggi’ ni?

EPF allocate 52% investment kat low risk dan 41% kat high return (balance 7% tu real estate + money market instrument).

Sebab tu kita tak pernah dapat lagi dividen sampai 20% setahun. Kita buat caruman ni untuk long term, dan kita nak return yang sustainable.

Apa guna kalau tahun ni dapat dividen 20% tapi tahun depan -10% (negatif 10%), tahun lepas tu -20%?

Lebih baik kita slow and steady. Ini duit kita nak pakai lepas pencen nanti ni. Jangan buat main. Kalau rasa nak jadi adventurous jugak, nak yang return tinggi, asing duit lain, pi invest sendiri.

So, apa beza skim sekarang dengan skim patuh shariah ni?

Beza dia, tempat kita nak laburlah. Yang shariah ni kita akan invest dalam tempat yang comply shariah SAHAJA. Cara pengiraan dividen apa semua, masih sama. Jangan keliru.

Dari segi hukum pulak, bila dah ada pilihan yang comply shariah macam ni, seeloknya kita pilih dan tukarlah daripada skim sekarang. Kenapa kita masih nak pilih conventional bila kita dah ada pilihan yang patuh shariah?

Personally, aku rasa return antara current scheme dengan shariah ni takkan jauh beza. Kalaupun ada gap, taklah sebesar mana. EPF sure akan pressure punya fund manager depa untuk meet KPI.

Lagi satu, kita nak keberkatan. Dan inilah antara cara kita nak dapatkan keberkatan dalam rezeki.

Kalau boleh, rezeki yang kita dapat tu biarlah dapat yang bersih dan suci. Bukan yang ‘nampak macam banyak’, tapi ada je yang kena tolak-tolak sebab mungkin kurangnya keberkatan.

Btw, berbaloi sangat ke setakat untung (itupun kalau untunglah) kita stay dalam conventional nak banding dengan keberkatan yang Allah tawarkan pada kita?

Dah ada pulak yang argue, betul ke skim yang baru ni betul-betul comply shariah? Ke ada udang di sebalik batu?

Kawan-kawan, bersangka baiklah. Terutamanya dalam benda yang bukan bidang kita. Kita ni siapa nak pertikaikan kredibility panel shariah tu?

Basic terms macam Wakalah, Tawarruq, Murabahah, Mad Lazim Khalimi Mukhaffaf (eh?!) pun terbelit-belit lidah nak sebut, ada hati nak cakap tuan-tuan panel tu tak cukup ilmu bab shariah compliance ni.

Yang kita condemn tu bukan calang-calang orang dia bang. Boleh baca sendiri profile depa masing-masing.

Dan bila depa dah sanggup pegang jawatan tu, maknanya depa sangguplah nak menjawab kat akhirat nanti kalau ada yang tak betul.

Bayangkan betapa beratnya tanggungjawab depa. Hang yang cakap banyak sangat ni sanggup nak ganti tempat depa?

Kat website EPF depa dah sediakan ruangan FAQ. Boleh pi baca kalau betul nak faham isu ni. Contohnya bila kita tukaq pi simpanan shariah, dividen yang sebelum-sebelum ni perlu disucikan ke tak?

Jawapan dia dah ada kat sana. Pi baca. Aku bagi homework kat hangpa. Jangan cuma baca dan percaya bulat-bulat yang kita dapat dalam whatsapp tu saja.

Jadi, yang mana yang belum tukar lagi tu, jom kita pi buat. Moga-moga Allah pandang usaha kita. Alah, sekejap je pun bendanya.

Dan alang-alang nak pi EPF tu, bolehlah semak sekali berapa dah dok ada dalam akaun 1 & 2 hangpa.

Kalau dah berkepuk sangat dalam tu, withdraw la sikit untuk kurangkan outstanding hutang rumah. (Kot la hangpa pun macam aku, stress dok tengok balance hutang rumah tak luak-luak lagi. Haha).

Last but not least, yang tak daftar haji lagi, boleh jugak ambil kesempatan pi EPF ni buka account dan masuk queue untuk pergi haji.

Nanti kat EPF, print latest statement (kat kiosk tu pun boleh). Lepas tu bawa statement tu pergi Tabung Haji, cakap nak daftar haji.

Kelebihannya, tak payah la kumpul duit minimum RM1,300 dulu baru kita nak daftar pi haji.

Bila dah bawak statement EPF tu, Tabung Haji tau la kita ada duit dalam EPF. Jadi bolehlah mula queue dah. Nanti kalau sampai giliran, kita boleh jugak keluarkan duit EPF tu untuk bayar keperluan haji.

Tu je la kot yang aku mampu nak share dengan hangpa. Sekian. Semoga bermanfaat.


Simpanan Pendeposit Tabung Haji Dijamin Selamat

Berikutan laporan berkenaan bekas pegawai eksekutif dan kakitangan pengurusan kanan membuatkan sesetengah pendeposit agak risau mengenai wang simpanan mereka. Hari ini menerusi satu kenyataan Pengarah Urusan Kumpulan merangkap Ketua Pegawai Eksekutif Lembaga Tabung Haji, Datuk Seri Zukri Samat untuk menjawab mengenai isu tersebut.

Menurut beliau siasatan polis terhadap pegawai-pegawai berkenaan tidak memberi apa-apa impak kepada operasi Tabung Haji dan pendeposit perlu memberikan kepercayaan sepenuhnya kepada mereka. Jaminan keselamatan wang pendeposit dikuatkan lagi dengan kenyataan Menteri di Jabatan Perdana Menteri, Datuk Seri Dr. Mujahid Yusof Rawa bahawa kerajaan tidak akan berkompromi terhadap sesiapa yang terlibat dalam penggelapan wang pendeposit.

Jumaat lalu, pihak Tabung Haji telah membuat dua laporan polis mengenai penyelewengan dana berjumlah RM22 juta melibatkan Yayasan Tabung Haji pada 2017 dan penjualan saham sebanyak 95% milik PT TH Indo Plantations yang merupakan anak syarikat TH Indopalms Sdn. Bhd. (THI) dan TH Indo Industries Sdn. Bhd. (THII) yang bernilai RM3.8 bilion pada 2012 kepada PT Borneo Pacific (PT Borneo).


Apa Yang Anda Perlu Tahu Tentang Simpanan Shariah KWSP Yang Mula Dibuka Hari Ini

Ahli perlu menghadirkan diri ke Kaunter KWSP untuk membuat permohonan serta menurunkan cap ibu jari bagi tujuan pengesahan identiti ahli bermula hari ini, 08.08.2016 (Isnin).

1. Bawa MyKad (Warganegara)/ Passport (Bukan Warganegara).

2. Menghadirkan diri ke kaunter KWSP untuk membuat permohonan serta menurunkan cap ibu jari bagi tujuan pengesahan identiti ahli.

3. Ahli akan dimaklumkan melalui Notis dan SMS tidak kurang daripada 7 hari sebelum tarikh kuatkuasa pilihan.

Berikut adalah maklumat yang diambil daripada laman web KWSP:


Simpati Dengan ‘Kisah Hidup’ Puteri Balqis, Netizen Mahu Pihak Berkuasa Segera Ambil Tindakan

Semalam kecoh di media sosial apabila Puteri Balqis atau lebih mesra dipanggil Aqish membuat pendedahan mengenai perangai sebenar bapa kandungannya yang membuatkan dia menjadi dirinya sekarang ini.

Aqish membuat pendedahan terbabit apabila dijemput di saluran YouTube brosgangtv untuk berkongsi kisah disebalik terjadinya identiti ‘Aqish’ ketika ini yang dilihat sangat berlainan dengan dirinya sewaktu kecil dulu.

Menurut Aqish, dia yang masih kecil ketika itu bersama ibu terpaksa hidup dengan ‘nafsu binatang’ bapa dan antara perbuatan jijik yang dilakukan adalah serangan seksual.

Tambahnya, ayahnya juga seorang yang suka menonton filem lucah dan pernah suatu masa ketika di restoran, ayahnya membuka video lucah di hadapan rakan-rakan seolah menonton ‘kartun’.

Malah, Balqis mendakwa ayahnya melakukan perbuatan onani di hadapannya dan ibu ketika berada di rumah dan juga ketika mereka berada di dalam kereta.

Baca: Malaysia duduki tempat pertama di Asia paling tinggi layari laman lucah

Aqish juga dilihat menangis ketika menceritakan pengalaman ‘gelap’ yang dihadapinya ketika dia masih kecil. Isu ini telah meraih perhatian netizen dan rata-rata netizen tidak sangka pada usia Aqish yang muda telah berdepan sesuatu yang menakutkan.

shes so strong for 15 i hope she and her family gets the justice they deserve and may her father rot in jail till his balls shrivel up that sick fuck https://t.co/3gI5iuJoty

Steeled myself after dinner to hear this and immediately just listening to how she speaks, I know she's telling the truth. It takes so much courage to voice it out, and for people to tell her 'jangan buka aib'? *violent impulse*

I hope she's healing. https://t.co/PtvjezuawY

— 💀 Venus Vehemens ❤🔥 (@TheVenusDarling) September 4, 2022

The most heartbreaking part is you only understand what happened or what was done to you as you grow up. As you start to understand which part of your body is private or what cerai, rogol, raba means. And you need to slowly accept that your father was never a good father.. https://t.co/5kRGe2wYU5

— snmasyitah🏴 (@masyitahibrahim) September 4, 2022

Tu lah kata; if you really don’t think porn is wrong go watch it with your family. Absolutely disgusted that there are people who can say porn is acceptable and not get arrested. They’re potential predators, they’re spelling it out and nothing is done towards them https://t.co/ukZL2TuaD5

when they say….”you can choose your husband but your kids can’t choose their father”pls choose your husband wisely..just because you can endure the pain doesn’t mean your kid can..some men doesn’t deserve to be called dad or husband👎🏽🙃 https://t.co/qppYYmEbcV

— moomoofar (@moomoobru) September 4, 2022

Malah, para netizen juga mendesak agar pihak berkuasa dan pihak berkaitan untuk membantu Aqish serta bapanya menerima hukuman atas perbuatan tidak bermoral tersebut.

Tidak hanya itu, rata-rata netizen sudah mula memahami mengapa Aqish berubah seperti itu dan berharap Aqish dapat mengatasi trauma yang sedang dihadapinya.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Netizen Tegur Tindakan Keluarga Ini Bentang Tikar Dan ‘Berkelah’ Di KLIA

‘Apa Salah Saya?’ – Lelaki Keliru Kereta Kena Clamp Walau Parkir Di Petak Kosong


Simpati Dengan Masalah Penduduk Selangor, Ebit Liew Beli Air Dua Lori Untuk Diagihkan

Sebut mengenai Ustaz Ebit Liew pasti orang ramai cukup mengenalinya menerusi sikapnya yang rajin berdakwah dan bersedekah kepada orang ramai.

Jika pada awal bulan ini, beliau antara yang terawal membantu pelajar universiti, minggu ini beliau sekali lagi berjaya membantu orang ramai dengan menyalurkan air kepada warga Selangor yang terkesan dengan masalah bekalan air di negeri tersebut.

Apa yang lebih menarik menerusi bantuan pada kali ini, Ustaz Ebit Liew nampaknya berjaya menyalurkan bantuan dalam skala besar dengan mengagihkan dua lori besar buat penduduk Batu Caves, Selangor.

Menurut perkongsiannya, beliau bersama pasukannya mulai mengagihkan air bermula jam 10 malam sehingga waktu Subuh. Difahamkan setakat pagi tadi proses agihan masih lagi dijalankan dalam usaha memberikan bantuan air kepada orang ramai.

Usaha murni Ustaz Ebit Liew dalam membantu orang ramai ini nyata membuatkan para netizen kagum dengan usahanya serta mendoakan semoga beliau dimurahkan rezeki. Tidak kurang para netizen yang membandingkan bantuan Ustaz Ebit Liew dengan sosok individu yang lain.

Tular pada awal bulan ini apabila Ebit Liew diminta mohon maaf selepas menghantar pulang pelajar universiti ‘tersangkut’.

Ebit Lew Diminta Mohon Maaf Selepas Hantar Pulang Pelajar Universiti ‘Tersangkut’

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan


Simpati Kerap Jalani ‘Swab Test’, Zed Zaidi Cadang Artis Diberi Vaksin Lebih Awal

Jika sebelum ini Zed Zaidi selaku Presiden Persatuan Seniman Malaysia (Seniman) pernah mengutarakan cadangan untuk kerajaan menawarkan bantuan khas buat penggiat seni di Malaysia, kini Zed Zaidi kembali lagi dengan cadangan terbaru bagi membela nasib para artis dan selebriti.

Menerusi kenyataan terbaru yang dibuat, Zed Zaidi berharap pihak kerajaan mempertimbangkan cadangan untuk memberi suntikan vaksin COVID-19 lebih awal kepada golongan artis.

Cadangan tersebut dikemukakan setelah mendapat aduan daripada para artis yang sakit hidung setelah kerap menjalani ujian swab test setiap kali menerima tawaran kerja. Tambahnya lagi, terdapat rakan artis yang sudah fed up dengan kekerapan ujian saringan yang perlu dilakukan.

Penerimaan vaksin COVID-19 dengan lebih awal ini secara tidak langsung memudahkan rakan artis untuk tidak lagi menjalani ujian saringan COVID-19 sekaligus mengurangkan kos kerajaan dalam menjalani ujian saringan berkenaan.

Selain itu, beliau juga mencadangkan agar pihak kerajaan mempertimbangkan penggunaan artis dalam kempen vaksinasi COVID-19 seperti yang dilakukan kerajaan Indonesia.

Menurutnya, penggunaan artis dan selebriti ini secara tidak langsung bakal membantu pihak kerajaan untuk meningkatkan jumlah individu yang berminat untuk mendaftar diri mendapatkan vaksin. Zed Zaidi juga berpendapat kerajaan sangat rugi sekiranya tidak menggunakan pengaruh artis dalam mempromosikan vaksin.

Meskipun cadangan yang dibuat sekadar mengutarakan nasib para artis, cadangan yang dibuat nyata kurang mendapat persetujuan netizen yang berpendapat terdapat golongan lain yang lebih memerlukan berbanding para artis.

Adakah anda berpendapat golongan artis wajar diberikan vaksin terlebih dahulu bagi mengurangkan kekerapan menjalani ujian saringan atau sebaliknya? Kongsikan pendapat anda di ruangan komen Facebook VOCKET.

Tular pada minggu ini apabila komen pedas Hafiz Hamidun terhadap Nabila Razali mendapat teguran daripada Dato’ Fazley Yaakob.

Komen ‘Pedas’ Hafiz Hamidun Kepada Nabila Razali Mendapat Teguran Dato’ Fazley Yaakob

Walau Terkucil Ketika Menyanyi ‘Live’ Di AJL35, Nabila Razali Akui Itu Persembahan Terbaik Beliau


Simptom ‘Low Self Esteem’, Positif Atau Negatif?

Low Self Esteem atau lebih mudah diterangkan sebagai sifat rendah diri, agak sukar sebenarnya untuk ditafsirkan secara tepat. Rasa rendah diri atau low self esteem (LSE) ini adalah perasaan bahawa seseorang lebih rendah jika dibandingkan dengan orang lain dalam hal-hal tertentu.

Simptom ini umumnya berlaku tanpa disedari dan membuatkan orang yang merasakannya bertindak mengambil tindakan lain bagi mengimbanginya.

Berbeza dengan perasaan rendah diri yang biasa di mana sifat kurang keyakinan diri membawa perasaan putus asa dan cuba melarikan diri saat mengalaminya.

Dalam perumpamaan ringkas, ia juga boleh diterangkan sebagai memiliki sifat rendah diri yang ekstrim. Merasakan sesuatu yang dicapai orang lain lebih baik daripada dirinya sendiri.

Lihat dari dua sudut, sejauh mana anda menentukan keputusannya. Boleh jadi baik atau sebaliknya.

Dari sudut positif, ianya sangat baik. Orang yang memiliki sifat ini sering dikaitkan dengan kejayaan. Disebabkan sifat rendah diri tadi, ia cenderung dan sentiasa mendapat layanan dan perhatian yang baik oleh kebanyakan orang yang hampir dengannya seperti ibu bapa, guru dan rakan.

Individu ini sering mengalami kejayaan berbanding kegagalan. Sifat ini membentuk rasa gembira, sayang diri, tidak mudah melatah atau mengalah jika berhadapan dengan kegagalan. Juga bersifat lebih tenang, senang berinteraksi dengan orang lain dan mudah didampingi.

Negatifnya low self esteem membuatkan individu dari golongan ini sentiasa rasa tidak gembira, cepat merajuk, tidak berpuas hati serta perasaannya cepat tersinggung. Individu seperti ini sering mengalami kegagalan dalam apa jua yang bidang yang dikerjakannya.

Mereka juga kurang mendapat perhatian dan kasih sayang, biasanya orang seperti ini tidak mempunyai ramai kawan. Keadaan ini akan memburukkan lagi keadaan di mana individu tersebut akan berasa dirinya mempunyai aras keyakinan yang rendah.

Seterusnya keadaan ini akan menyebabkan individu berkenaan akan membentuk sifat rendah diri dalam dirinya. Akibat daripada itu individu tersebut akan menjadi seorang yang pasif, sentiasa dalam keadaan yang muram dan tidak mudah untuk bergaul dengan orang lain atau tidak mahu bersosialisasi dengan persekitarannya.

Bagaimana mengesan ianya positf atau negatif?

Sifirnya sangat mudah! Jika positif, individu seperti ini mempunyai hubungan yang baik dengan orang di sekeliling. Ramai yang suka mendekati dan berkawan dengannya. Berbeza pula sebaliknya.

Anda jenis yang kurang berkeyakinan atau terasa terlalu rendah diri? Adakah ia baik atau tidak?


Akaun Instagram Digodam Dan Ini Apa Yang Anda Perlu Tahu

Kes akaun media sosial digodam oleh pihak tidak bertanggungjawab sering terjadi kepada pemilik akaun yang mempunyai jumlah followers yang banyak seperti selebriti dan social media influencer. Jadi, tidak menjadi satu kepelikan apabila ada di antara mereka melaporkan akaun media sosial mereka telah digodam.

Terbaru, akaun Instagram milik Wawa Zainal telah ditukar username dan password. Malah, semua gambar di dalam akaun yang mempunyai 1.1 juta followers tersebut dipadamkan sebelum ia dibuka untuk dijual kepada pihak yang berminat.

Tahukah anda satu akaun Instagram yang mempunyai 30,000 followers berharga RM4,500? Bayangkan jika 1.1 juta followers, berapakah nilainya di mata penggodam? Lumayan kan.

Jika anda nampak akaun Instagram meninggalkan komen atau kongsi post yang bukan dibuat oleh anda, itu berkemungkinan kata laluan anda telah digodam.

Jadi, anda perlu cepat bertindak melakukan 5 perkara ini untuk menyelamatkannya:

1. Tukar kata laluan atau klik reset kata laluan ke email anda.
2. Membatalkan akses ke mana-mana aplikasi pihak ketiga.
3. Selamatkan akaun jika anda masih boleh log ke dalamnya.
4. Buat laporan kepada Instagram sekiranya anda sudah tidak boleh log masuk.
5. Periksa email anda yang digunakan untuk pendaftaran akaun Instagram.

Mungkin juga anda fikir ini semua poyo sebab tidak berapa lama kemudian si pemilik akaun menyatakan akaun media sosialnya sudah ada semula. Sebenarnya itu boleh berlaku jika bertindak pantas dan alert dengan email yang diterima.

Ini kerana setiap pertukaran kata kunci akan dimaklumkan oleh pihak Instagram melalui akaun email anda yang digunakan untuk pendaftaran akaun Instagram. Anda perlu klik pautan ‘let us know’ sekiranya anda tidak pernah meminta kata kunci ditukar.

Pihak Instagram turut sedar tentang risiko penggodaman ini. Maka, mereka telah kongsi 5 tip keselamatan untuk membantu akaun anda tidak mudah digodam.

Pastikan anda menggunakan kombinasi sekurang-kurangnya 6 nombor, huruf dan tanda (seperti ‘!’ dan ‘&’). Kata kunci itu juga mesti berbeza dari kata kunci yang anda gunakan di platform lain di internet.

Jangan sesekali memberikan kata kunci anda kepada orang yang anda tidak kenal dan tidak boleh dipercayai.

Sesiapa sahaja yang boleh membaca email anda juga berkemungkinan besar boleh mengakses akaun Instagram anda. Jadi, tukar semua kata kunci untuk akaun email anda dan pastikan kata kunci itu tidak sama bagi akaun-akaun media sosial yang lain.

Pastikan anda log keluar akaun Instagram jika anda menggunakan komputer atau telefon yang dikongsi dengan orang lain. Jangan sesekali tanda kotak “Remember Me” apabila anda log masuk dari komputer awam. Ini kerana orang lain boleh log masuk selepas anda menutup browser window komputer itu.

Sekarang ini banyak aplikasi yang menarik untuk digunakan bersama akaun Instagram. Anda perlu fikir sebelum membenarkan mana-mana aplikasi pihak ketiga synchronize dengan akaun Instagram anda.

Contoh aplikasi atau laman web yang menyediakan alat untuk dapatkan free followers atau likes. Ini kerana ada kemungkinan aplikasi tersebut mengambil alih akaun anda tanpa anda sedari.

Selain itu, anda jangan begitu mudah klik apa-apa pautan yang meragukan yang diterima melalui pesanan ringkas (SMS), Whatsapp, internet dan lain-lain. Walaupun pautan itu dihantar oleh orang yang dikenali, anda perlu tetap berhati-hati. Jangan semberono sahaja.

Anda juga digalakkan selalu menukar kata kunci akaun media sosial dan pastikan email yang tertera di bahagian deskripsi akaun media sosial anda itu bukanlah alamat email sama yang digunakan untuk mendaftarkan akaun media sosial tersebut.

Semoga info ini dapat membantu anda. InshaAllah.


Simulasi Haji Cilik Bagai Pergi Ke Mekah Betul-Betul

Nota Editor: Bersempena dengan musim haji, Rangkaian Tadika ABS telah membawa anak-anak kecil yang dipanggil Tuan Muda dan Cikpuan Muda melakukan simulasi haji seperti betul-betul. Teruja dengan cerita ini, kami dengan kerjasama Rangkaian Tadika ABS berkongsi semula kisah ini di laman Vocket. Sebagai seorang ibu, tersentuh hati melihat anak-anak kecil diajar mencintai Rukun Islam yang ke-lima ini pada umur yang sangat muda. Semoga bermanfaat.

Sesungguhnya pujian dan nikmat adalah milik-Mu

Begitu juga kerajaan tiada sekutu bagi-Mu

Tetamu Allah. Panggilan mulia untuk jemaah haji yang berpeluang dipanggil ke tanah suci bagi menunaikan haji dan umrah. Wang ringgit walaupun merupakan faktor besar untuk menjejakkan kaki ke sana, namun bukanlah faktor utama. Ada yang sudah cukup wang, tetapi terpaksa menolak jemputan atas sebab-sebab yang tidak dapat dielakkan seperti kesihatan dan komitmen keluarga. Ada yang sudah cukup wang, namun masih tidak dijemput atas faktor giliran. Begitulah kekuasaan Allah Yang Esa, hanya yang istimewa layak menjadi tetamu-Nya. Kita sebagai hamba, berusaha untuk menyediakan diri dan keperluan secukupnya untuk melayakkan diri. Serahkan tugasan jemputan ke sana kepada Allah Yang Maha Kuasa.

15 September 2015. Hari yang dinanti tiba. Tuan Muda dan Cikpuan Muda dari Rangkaian Tadika ABS sudah bersiap sedia untuk ‘menunaikan fardu haji’. 138 jemaah haji cilik Rangkaian Tadika ABS dijemput ke program Simulasi Haji Cilik 2 di Masjid Sultan Azlan Shah, Shah Alam. Bergabung dengan lebih kurang 3000 jemaah haji cilik yang lain di seluruh Malaysia, mereka menerokai Rukun Islam ke-5 ini dengan penuh perasaan teruja. Cuaca jerebu yang semakin kronik melanda negara seakan-akan menggambarkan situasi jemaah haji di sana. Mereka dibekalkan dengan topeng muka dan mulut. Guru-guru mengingatkan untuk minum air masak dengan banyak.

Di Tadika ABS, Rukun Islam pertama dan kedua sudah sering diulang-ulang di dalam amali solat harian dan program khas ‘Smart Solat’ setiap minggu. Begitu juga dengan Rukun Islam ke-3 telah dilaksanakan semasa menjelangnya Ramadan. Rukun Islam ke-4 pula telah diterapkan dalam silibus pembelajaran Kelab Usahawan Abdul Rahman bin Auf atau lebih dikenali dengan nama Kelab ‘ARAF.

Program Simulasi Haji Cilik 2 Anjuran Persatuan Tadika Islam Malaysia (PERTIM) dan International Islamic College ini telah melengkapkan pembelajaran Rukun Islam ke-5. Antara aktiviti yang dilakukan ialah tawaf, saie, melontar jamrah dan bertahallul. Rukun Islam ke-5 ini mudah dilakukan secara praktikal berbanding sekadar membaca buku, menonton televisyen atau mendengar penerangan guru.  Mudah-mudahan inisiatif kecil ini dapat membentuk generasi ummah yang bersatu padu tanpa mengira darjat dan bangsa dan menjadikan Islam sebagai pegangan hidup mereka.

Hari ini memori indah tercipta. Mereka tahu Replika Kaabah dibuat hanya sebagai gambaran berada di Tanah Suci Mekah. Di dalam hati mereka, menyimpan impian besar. Mereka mahu ke Tanah Suci Mekah, kali ini bukan dengan rakan-rakan. Mereka mahu pergi bersama insan tersayang, insan yang penting dalam hidup mereka.

“Seronok pergi haji semalam?”, tanya mama.

“Nak pergi lagi?”, mama menduga anak kecil ini

“Nak! Adik nak pergi dengan mama, abah dan kakak. Kali ni nak pergi Mekah betul-betul”

“Amin, insya-Allah. Kita simpan duit sebab nak pergi Mekah ni kena ada duit banyak”, balas mama.

(Perbualan dilaporkan oleh Puan Nor Azian, ibu Tuan Muda Azri dari Tadika ABS Al-Furqan Seksyen 27 Shah Alam.)

Hati ibu mana yang tidak tersentuh apabila anak kecil sudah menyimpan angan-angan menunaikan haji. Apatah lagi jika ibu dan ayah mahu dibawa sekali.

Tadika ABS sentiasa menyediakan ruang yang luas untuk anak-anak mempelajari sesuatu ilmu dengan cara yang berbeza, sesuai dengan zaman kanak-kanak yang aktif dan sering mahu meneroka dunia yang penuh warna-warni ini.

BACA: Perkongsian Pengalaman Seorang Gadis Tunaikan Haji Di Usia 21 Tahun

BACA: Peluang Tunaikan Haji Menggunakan Kuota UK Yang Ramai Pelajar Malaysia Tidak Tahu

LIKE dan FOLLOW Vocket di Facebook serta Instagram


Simulasi Ini Tunjuk Bagaimana Sebenarnya Titanic Tenggelam

Anda ada masa terluang selama 2 jam 30 minit? Kalau ya, anda boleh lihat cara sebenar Titanic tenggelam.

Ini adalah animasi dari satu permainan video yang akan dikeluarkan, Titanic : Honor and Glory. Pereka permainan video ini memang mengambil kira setiap perkara secara terperinci supaya pemain nanti dapat merasakan suasana sebenar keadaan semasa Titanic tenggelam.

Tidak tahu bagaimana cara bermain permainan video ini nanti. Anda tengoklah dulu animasi ini sementara tunggu permainan video ini keluar. Harap-harap ada Jack dan Rosebuat cameo.


Simulasi Ini Tunjukkan Bagaimana Virus Tersebar Dalam Pesawat Hanya Melalui Batuk

Sebuah simulasi yang dicipta Purdue University di Amerika Syarikat pada 2014 menunjukkan bagaimana virus SARS  boleh tersebar dalam ruang yang sempit seperti kabin kapal terbang.

Simulasi tersebut dilakukan berdasarkan virus tersebut yang muncul pada 2003 sebelum ini yang menggambarkan ia boleh tersebar melalui udara seperti laporan Daily Mail UK.

Kajian yang dilakukan School of Mechanical Engineering dari universiti tersebut menunjukkan bagaimana titisan kecil yang tidak kelihatan daripada batuk boleh tersebar dalam pesawat penumpang Boeing 767.

Ia dilakukan pada 2014 bagi mengkaji penularan penyakit berjangkit dalam pesawat supaya mereka dapat mencari sistem ventilasi yang selamat dan optimum.

Simulasi itu menunjukkan bagaimana pembawa virus SARS itu boleh menjangkiti sehingga sepuluh penumpang lain hanya dengan batuk di dalam ruang terkurung tersebut.

Angka sepuluh penumpang itu bagaimanapun merupakan anggaran mereka yang berisiko tinggi untuk dijangkiti dengan jangkitan itu sebenarnya mampu untuk merebak ke seluruh penjuru kabin.

Kumpulan yang membuat kajian itu memberitahu penyakit berjangkit seperti Severe Acute Respiratory Syndrome (SARS) dan avian flu boleh menyebabkan gangguan sosial dan ekonomi yang signifikan.

“Transmisi penyakit berjangkit boleh berlaku di pesawat penumpang komersial,” tulis Qingyan Chen dan rakan-rakan.

Laporan tersebut bagaimanapun menyebut simulasi ini hanya terpakai untuk virus SARS sebelum ini dan bukannya COVID-19 yang dihadapi ketika ini.

Ini kerana difahamkan menurut Pertubuhan Kesihatan Sedunia (WHO), virus COVID-19  menular melalui titisan pernafasan yang ukurannya jauh lebih besar.

Titisan ini – yang lebih besar berbanding titisan yang ditunjukkan dalam video di atas hanya mampu bergerak dalam jarak yang dekat sebelum jatuh ke lantai.

Disebabkan itulah, amalan penjarakan sosial sejauh 2 meter disarankan kerana ia mampu untuk mengelakkan jangkitan COVID-19 ini.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Bilionair teknologi Bill Gates sebelum ini menjangkakan vaksin untuk menyembuhkan COVID-19 bakal dikeluarkan dalam tempoh setahun lagi. Klik pautan di bawah untuk membaca.

Vaksin COVID-19 Keluaran Bill Gates Dijangka Tiba Seawal Setahun Lagi

Netizen Indonesia ‘Serang’ Instagram KKM Gara-Gara Salah Faham Kes Import COVID-19

Kim Jong-un Dilaporkan Bersembunyi Kerana Takut Dijangkiti Wabak COVID-19